text:
पेपे (फुटबल खेलाडी)
पेपे (ब्राजिलियन पोर्जुगिज: [ˈpɛpi]) नामसँ खेल दुनियाँमे परिचित केप्लर लाभेरन लिमा फेरेइरा पोर्चुगीज पेशावर फुटबलर छथि जे रियल म्याड्रिड आ पोर्चुगल राष्ट्रिय फुटबल टिमकऽ रक्षात्मक घेराक खम्बा मानैत अछि । मार्टीमोसँ व्यवसायिक खेल जीवन सुरू केनेए ओ पोर्टो आ रियल म्याड्रिडमे सेहो अपन सन्तुलित खेलके लऽ अगा बढल । उत्कृष्ट रक्षापंक्ति भऽ समय समय्मे विवादमे फँस्ल हिनकर विशेषता मानैत अछि । जन्मथलो ब्राजिल भऽएका पेपे पोर्चुगलक राष्ट्रिय जर्सीमे ६५ बेसी खेल खेल्के ३ गोल केनेए अछि ।
अन्तराष्ट्रिय गोल[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "FIFA Confederations Cup Russia 2017: List of players: Portugal" (PDF), FIFA, २० मार्च २०१८, पृ: ७, अन्तिम पहुँच २८ मार्च २०१८।


c: text/html

text:
Posts
Showing posts from August, 2018
मैथिली गायन क्षेत्र मे कोलकाता प्रवासी मध्य अंजना इस्सर कोनो परिचय केर मोहताज नै छथि. बीतल कुछु साल मे ई देश-विदेशक कतिपय मंच सहित टीवी पर सेहो अपन प्रतिभाक परिचय देलनि अछि. लगातार अभ्यास सं हिनक गायिकी जेना आगू बढ़ल अछि, ओहि सं संगीत प्रेमी लोकनि कें बेस आश्वस्ति भेटैत अछि. हर्षक बात अछि जे बेगूसराय जिलाक झमटिया धाम मे हिनका सम्मानित कएल गेल अछि. गंगा महोत्सवक अवसर पर आयोजित सांगीतिक अनुष्ठान मे हिनका केंद्रीय मंत्री गिरिराज सिंह हाथे सम्मानित कएल गेलनि अछि. एहि आयोजन मे देवानंद झा, सत्येंद्र कुमार संगीत, वंदना सिंह, शिवेश मिश्रा आदि कलाकार लोकनि सेहो अपन गायिकी सं स्रोता कें भावविभोर केलनि. भारी संख्या मे कांवरिया लोकनि भजनक आस्वादन केलनि आ वातावरण बाबाक जयघोष सं गुंजायमान रहल. एहि अवसर पर जिला प्रशासनक अधिकारी लोकनि सेहो उपस्थित छलाह. अंजना इस्सर एहिना हमरा लोकनि कें गौरवबोध करबैत रहथि, अशेष शुभेच्छा! साभार: मिथिमीडिया

robotstxt: allowed

filter: keep


text:
भानुभक्त आचार्य
भानुभक्त आचार्य (वि.सं. १८७१ असार २९ – वि.सं. १९२५ आसिन ६)[१] नेपाली साहित्यक प्राथमिक कालक प्रतिनिधि कवि छी । ओ वाल्मीकि रामायणक अनुवादकक रुपमे प्रख्यात अछि । मोतिराम भट्ट हुनका पहिल बेर नेपाली भाषाक आदिकविक उपाधि देनए छल ।[२]। ओ प्रश्नोत्तर (वि.सं. १९१० ), भक्तमाला (वि.सं. १९१०), वधूशिक्षा (वि सं १९१९) [१] लगायतका कृतिसभ लिखने छल । हुनकर पाण्डुलिपिके सङ्ग्रह करि मोतिराम भट्ट पुस्तकारमे प्रकाशित करलाकबाद ओ नेपाली साहित्यमे चिन्हल गेल छल ।
जीवनी[सम्पादन करी]
भानुभक्तक जन्म धनञ्जय आचार्य आ धर्मावतीदेवीक पुत्रक रूपमे तनहूँक रम्घामे विक्रम सम्वत १८७१ असार २९ गते भेल छल [३]। दादा श्रीकृष्ण आचार्य सँ शिक्षा ग्रहण केनए छल ।
चित्र दिर्घा[सम्पादन करी]
चुदि रम्घामे रहल भानुभक्त अाचार्यके शालिक


text:
कलकत्ता : महानगरक प्रवास एकमात्र कारण रोजी-रोटी आ कखनो काल शिक्षा-दीक्षा सेहो. करीप दस लाख मैथिल जनसंख्या कलकत्ता आ उपनगरीय क्षेत्रमे निवास करैत अछि. आ तहिना एतय साहित्यिक-सांस्कृतिक गतिविधि निरंतरता धेने अछि. हैदराबादसं मैथिली कवि मनोज शांडिल्य केर अबाइ आ एकरा देखैत चट-पटमे गोष्ठी. भाषानेही लोकनि अपन सभ बेगरताकें ताखपर ध' पहुंचि गेलाह डलहौसी स्थित गजलकार राजीव रंजन मिश्र केर कार्यालयमे. बीतल काल्हि दिनक 1 बजेसं राखल कार्यक्रममे साहित्यिक लोकनि जुटैत गेलाह आ गोष्ठी जमैत गेल. मैथिली साहित्य, पोथी-पत्रिका आदिपर मुनहारि सांझ धरि खूब चर्च भेल.
एहिना विगत जनवरीमे हैदराबादसं मनोज शांडिल्य कलकत्ता आएल छलाह आ ओही दिन मैथिली काव्य गोष्ठी 'अकासतर बैसकी' पहिल खेप आयोजित भेल छल. बैसकीमे उपस्थित साहित्यिक लोकनि हुनका मैथिलीमे पोथी अनबाक सुझाओ देने रहथि आ तकर बाद जे ओ कलकत्ता एलाह त' अपन नव प्रकाशित कविता संग्रह 'सुरुजक छाहरिमे' केर संग. मैलोरंग प्रकाशनक एहि पोथीमे मनोजजी केर गोट पचहत्तरि कविता संकलित अछि. पोथी प्रकाशनसं पहिनहि मनोजजीक कविता सोशल मीडियापर बेस चर्चित आ प्रशंसित रहल अछि आ पाठक लोकनि हुनक एहि पोथीकें बेसीसं बेसी कीनथि, पढथि से आस कएल जा रहल अछि. गोष्ठीमे मनोजजी लेखन आ पोथी प्रकाशनक अपन अनुभव साझी केलनि. पोथीक कविता पाठकक पिपासा बुझाओत तकर गारंटी त' अछिए, एकर गेटअप-सेटअप सेहो हुलसगर अछि. मनोजजीक पित्ती आ फेमस रंगकर्मी-सिनेकलाकार भवनाथ झा कलकत्ताक मिथिला-मैथिलीक स्थितिपर आह्लाद प्रकट केलनि.
कीर्तिनारायण मिश्र साहित्य सम्मानसं सम्मानित कवि चंदनकुमार झा केर चारिम पोथी सेहो गोष्ठीमे चर्चाक विषय रहल. एएम पब्लिकेशनक एहि पोथीमे चंदनकुमार झा केर हाइकु, सेनर्यु संगृहित अछि. तीन पांतिकेर काव्य विधाक एहि संकलनमे डॉ. रामानंद झा 'रमण', गुल सारिका आ चंदनकुमार झा केर आलेख सेहो राखल गेल अछि जे एहि काव्य विधाक महत्वपूर्ण जनतब पाठककें देइत अछि. जेंकि मैथिलीमे एहि काव्य विधामे बड कम लेखन भेल अछि, एहि संग्रहकें संग्रहनीय बना देने अछि. चंदनकुमार झा केर काव्य-कला आ शैलीमे हाइकु, सेनर्यु पढ़ब पाठक लेल विलक्षण अनुभव भ' सकैछ.
मैथिली लघुकथा लेखनक परिचिती बनि चुकल अनमोल झा केर टटका प्रकाशित लघुकथा संग्रह 'से जे कहैत रही' सेहो चर्चाक केंद्रमे रहल. रूबी प्रकाशनसं ई पोथी बहार भेल अछि. अनमोल झा केर ई पांचम पोथी अछि. एहिसं पहिने हिनक लघुकथा संग्रह 'समय साक्षी अछि', ई जे समय अछि, टेकनोलजी आ एक बाल कविता संग्रह 'चन्दा मामा आउ-आउ' प्रकाशित छनि. गोष्ठीमे चर्चित तीनू पोथी प्रकाशन सामग्री, सरंजाममे अन्यान्य भारतीय भाषाक समकक्ष अछि. गोष्ठीमे मैथिली पोथीक उजरल-उपटल बजारपर सेहो चिंता व्यक्त कएल गेल. पोथी प्रकाशन तखने निरंतरता धेने रहतैक जखन ई बेसीसं बेसी पाठक धरि पहुंचतैक.
चर्चा जखन सिरियसा जाइ छल त' गजलकार राजीव रंजन मिश्रक गजल उपस्थित लोकनिकें रिफ्रेशक' देइत छल. राजीवजी अनेक रसकेर गजल कहलनि. दुपहरसं मुनहारि सांझ कखन भेलैक से किनको पता नै चललनि. इच्छा छल जे समय ठमकि जाइ आ गोष्ठी चलैक आ चलैत रहैक किछु काल आओर, किछु काल आओर. मैथिली सिने एक्टिविस्ट आ भाषाविद भास्कर झा टेबलपर हाथेसं संगीत देइत रहलाह राजीवजीक गजलपर. ई जुगलबंदी अद्वितीय. भास्कर झा प्रकाशन आ भाषा-साहित्यक ट्रेंडपर बात रखलनि आ मैथिलीकें मुक्ताकाशमे पहुंचेबाक बेगरता जनओलनि. आमोद कुमार झा दड़िभंगामे अपन कॉलेज दिवस आ मैथिली विद्वान् लोकनिक अनेक रोचक आ ज्ञानवर्धक प्रसंग शेयर केलनि आ राजीवजीक गजल सभपर चोटगर आ अर्थपूर्ण टिप्पणी देइत रहलाह.
गोष्ठी बीति गेलैक. कतेको अर्थमे विशेष रहलैक. एक भाषाप्रेमीक रूपमे हमरा जे हुलास द' गेल से व्यक्त करैत हमर शब्दकोष झुझुआन सन भेल अछि. एतेक कहब जे राजीव रंजन मिश्रक संयोजनमे कतेको कार्यक्रममे गेल छी मुदा काल्हि केर गोष्ठी विगत सभ गोष्ठी केर फेल क' देलक. एही अनौपचारिकता आ उन्मुक्तता लेल त' हम सभ अकासतर बैसैत छी! एक न्यू ट्रेंड मैथिलीओमे डेवलप भ' रहल छै. एक नेक्स्टजेन मिजाज सोझा आबि रहल छै. ई भाषाकें नव जान, नव प्राण देतैक. हमरा सन भाषाप्रेमी लेल ई नितरेबाक कारण अछि, छितरेबाक नहि. धीरे-धीरे स्थिति सुधरतैक...नीक दिन हेतैक मैथिलीक मिथिलाक.


text:
अक्षांश
भूगोलमे पृथ्वीक सतहमे पूर्वसँ पश्चिमदिश खिचिएल काल्पनिक रेखाके अक्षांश कहैत अछि जे कोन ठाउँ पृथ्वीक उत्तर वा दक्षिणमे परैत अछि जनावैत अछि ।
पृथ्वीक उत्तरी ध्रुव आ दक्षिणी ध्रुवके जोइड पृथ्वीक केन्द्रसँ खिचिएल रेखामे लम्ब बनाई केन्द्रविन्दुसँ सीधा सतहके शुन्य डिग्री आधार मान अक्षांश रेखा खिचिने होएत अछि। शुन्य डिग्रीक अक्षांश रेखाके भूमध्य रेखा या विषुवत रेखा कहैत अछी। [१] अक्षांश रेखा बृत्तक रूपमे रहल होएत अछी । हरेक डिग्रीमे खिचिल ई रेखा उत्तरमे ९० आ दक्षिणमा ९० टा होएत अछि।
नामाकरण भेल अक्षांश रेखासभ[सम्पादन करी]
भूमध्य रेखा बाहेक अन्य कुछ अक्षांशसभ महत्वपूर्ण मानल जाएत अछि।
सन्दर्भ सामग्रीसभ[सम्पादन करी]
- ↑ Physical Geography, Penguin Publication


text:
दिल्ली। 29 सितंबर। भारत आर पाकिस्तान के बीच मौजूद नियंत्रण रेखा पर कैल्ह बुधवार दिन आधा राति म' शुरू भेल भारतीय सेना केर सर्जिकल हमला आतंकवादि सभक खिलाफ छल, जे भारत म' आतंकी हमला करबाक साज़िश रची रहल छल। सूत्रक मुताबिक, सर्जिकल हमला आय गुरुवार भोर 4:30 बजे तक चलल। मिलल जानकारी केर मुताबिक, केंद्र सरकार एहि ऑपरेशन केँ बारे म' शीर्ष राजनेता आर मुख्यमंत्रि सभ क' पहिने बता देना छल।
सर्जिकल हमला सँ जुड़ल 10 खास बात।
- सेना केर मुताबिक़ सर्जिकल हमला केँ दौरान भारतीय सेना पाकिस्तानी इलाका म' 500 मीटर सँ 2 किलोमीटर धरी भीतर पहुँचल।
- अलग-अलग सेक्टर म' 6 सँ 8 आतंकवादी लॉन्च पैड क' निशाना बनाओल गेल।
- ज़मीनी फौज आर हेलीकॉप्टर म' सवार जवान सभक जरिया इ हमला कायल गेल। पैरा-कमांडो केर उपयोग सेहो हमला म' कायल गेल।
- सेना केर दावा अछि कि सर्जिकल हमला म' बहुत रास आतंकवादी, आतंकवादी केर गाइड आर हैन्डलर मारल गेल।
- सेना केर मुताविक, आतंकवादि सभक इरादा जम्मू एवं कश्मीर संगहि मेट्रो शहर म' हमला करबाक छल।
- एहि आतंकी लॉन्च पैड पर पिछ्ला एक सप्ताह सं निगरानी राखल जे रहल छल।
- नियंत्रण रेखा पर भारतीय वायुसेना समेत सभ मौजूद सेना सभ क' हाई अलर्ट पर राखल गेल अछि।
- सूत्रक मुताबिक़, सीमा के निकटवर्ती गाम सभ क' सावधानीवश खाली कराओल जे रहल अछि।
- केंद्रीय गृहमंत्री राजनाथ सिंह सर्जिकल हमला केर बारे म' मुख्यमंत्रि आर वरिष्ठ राजनेता सभ क' पहिने बता देना छल।
- सरकार सर्जिकल हमला केर जानकारी राष्ट्रपति डॉ. प्रणब मुखर्जी, उपराष्ट्रपति हामिद अंसारी, पूर्व प्रधानमंत्री डॉ मनमोहन सिंह क' सेहो देना छल। आगा केर रणनीति लेल आय सांझ एक सर्वदलीय बैठक बजाओल गेल अछि।


text:
ओहि मेडिकल कॉलेज आ अस्पतालक बगलक दबाइ दोकानमे बेस भीड़ भऽ गेल रहै. अस्पतालमे भर्ती रोगीक गारजियन सभक अपन बीमार परिजनसँ भेँट करबाक समय रहलाक कारणेँ दबाइ दोकानमे भीड़ होयब स्वभाविके छल. किएक त' जाबत, गारजियन अपन रोगीकेँ देखय आबय, ताहिसँ पहिने डॉक्टर जरूरी दबाइक पूर्जी रोगीकेँ थमहा देने रहै आ गारजियन सभ अबिते ओ पुर्जा लऽ दौड़य दबाइ दोकान दिस.
एहीक्रममे एक गोटे दबाइक बड़का पोलिथिन लेने एलै आ दोकनदारकेँ कहलकै-हमरा ई दबाइ सभ नहि लागत से आपस कऽ लिअ'. ओकर बाजबसँ बुझाइत छलैक जेना ओ बड़ धड़फरायल छल. दोकनदार ओकर दबाइ फिरा, कम्पूटरसँ बिल मिलाकेँ, जे पाइ भेलै से आपस कऽ देलकै आ ओ चल गेल.
कनिये कालमे एक गोटे आओर एलै। ......हमरा पेसेन्टक बेडपर सँ कियो दबाइक पोलिथिन चोरा लेलक, जाहिमे दबाइक संग-संग अहाँ दोकानसँ लऽ गेलहा कैशमेमो सेहो छैक, से यदि कियो ओहि दबाइकेँ आपस करय आबय तऽ हमरा फोन कऽ देब. दोकनदार कहलकै - ई दबाइ सभ आपस कऽ, पाइ लऽकऽ एकगोटे थोड़ेकाल पहिने चल गेल, आब हम किछु नहि कऽ सकैत छी.
ई सभटा घटनाक्रम देखि उपस्थित ग्राहक सभ सोचमे पड़ि गेल जे केहन समए आबि गेलैए जे लोक आब दबाइयो चोरबऽ लागल अछि. सभ अवाक आ स्तब्ध छल तखन.
— अनमोल झा
— अनमोल झा
Tags: साहित्य


text:
गौरतलब अछि कि कटिहार केर सेमापुर इलाका के रहिवासी एहि शख्स केर पहचान इलाका म' कहियो चन्दन नाम सँ छल। मुदा ओ लिंग परिवर्तन करा लेलन्हि। आर आब माही बैन गेली। माही क' हुनक घरक लोग ठुकरा देना छैन्ह। चंदन अप्पन लिंग परिवर्तन मुंबई म' करौलन्हि।
ओना तेँ लिंग परिवर्तन केलाक बाद माही क' कैको मुश्किलक सामना करे परलैन्ह। थर्ड जेंडर केर लेल काज करै बला संस्था केर संग जुडी माही आब सामजिक काज करैत छथि। कटिहार केँ एक परिवार माही क' रहबाक लेल घर देना छैन्ह। माही केर कहब छैन्ह हुनक परिवारक लोग हुनकर फीलिंग क' नै बुझैत छलैन्ह।
माही केर एहि डेग सँ कटिहार सिविल कोर्ट असमंजस म' अछि। कटिहार सिविल कोर्ट केर अधिवक्ता कहला कि माही जखन कोर्ट म' पेश भेली तेँ कहल गेल कि एहि मामला म' हुनक परिवारक लोग शपथ पत्र दाखिल करैथ। जाहि म' बताओल जाय कि माहीये चंदन छलाह। लेकिन परिवारक लोग आब माही केर संपर्क म' नै छैथ। ऐना म' माही केर संकट बढ़ी गेल छैन्ह।


text:
भारत
भारत (अङ्ग्रेजी: Bharat, अङ्ग्रेजी: इन्डिया, अङ्ग्रेजी: India) (आधिकारिक नाम: गणतन्त्र भारत अङ्ग्रेजी: Republic of India) दक्षिण एशियामे अवस्थित भारतीय उपमहाद्वीपक सभसँ पैग देश छी । पूर्ण रूपसँ उत्तरी गोलार्धमे स्थित भारत, भौगोलिक दृष्टिसँ विश्वमे सातम सभसँ पैग आ जनसङ्ख्याक दृष्टिकोणसँ दोसर सभसँ पैग देश छी । भारतक पश्चिममे पाकिस्तान, उत्तर-पूर्वमे चीन, नेपाल आ भुटान, पूर्वमे बंगलादेश आ म्यानमार स्थित अछि । हिन्द महासागरमे एकर दक्षिण पश्चिममे माल्दिभ्स, दक्षिणमे лл4лBлkшkщ4лeщeлeзeлeщлeдeeщeл
रसँ छुबैत अछि । पूर्वमे बङ्गालक खाड़ी अछि तथा पश्चिममे अरब सागर अछि ।
प्राचीन सिन्धु घाटी सभ्यता, व्यापार मार्गसभ आ वृहत साम्राज्यसभक विकास-स्थान रहल भारतीय उपमहाद्वीप एकर सांस्कृतिक आ आर्थिक सफलताक लम्बा इतिहासक लेल जानल जाइत रहल अछि । चारि प्रमुख सम्प्रदायसभ: हिन्दू, बौद्ध, जैन आ सिख धर्मसभक एहि ठाम उदय भेल, पारसी, यहुदी, इसाई आ मुस्लिम धर्म प्रथम सहस्राब्दीमे एतय पहुचल आ एतय विविध संस्कृतिकें नव रूप देलक । क्रमिक विजयसभक परिणामस्वरूप ब्रिटिश इस्ट इन्डिया कम्पनी १८हम आ १९अम शताब्दीमे भारतक अधिकतर हिस्सासभकें अपन राज्यमे मिलाए लेलक । सन् १८५७ कऽ विफल विद्रोहक बाद भारतक प्रशासनिक भार ब्रिटिश सरकार अपन उपर लऽ लेलक । ब्रिटिश भारतक रूपमे ब्रिटिश साम्राज्यक प्रमुख अङ्ग भारत, महात्मा गान्धीक नेतृत्वमे एक लम्बा आ मुख्य रूपसँ अहिंसक स्वतन्त्रता सङ्ग्रामक बाद १५ अगस्त १९४७कें आजादी पाबलक । सन् १९५० मे लागू भेल नव संविधानमे एकरा सार्वजनिक वयस्क मताधिकारक आधार पर स्थापित संवैधानिक लोकतान्त्रिक गणतन्त्र घोषित करि देल गेल आ युनाइटेड किङ्गडमक तर्ज पर वेस्टमिनिस्टर शैलीक संसदीय सरकार स्थापित कएल गेल । एक सङ्घीय राष्ट्र, भारतकें २९ राज्य आ ७ सङ्घ शासित प्रदेशसभमे गठित कएल गेल अछि ।
नामोत्पति[सम्पादन करी]
इतिहास[सम्पादन करी]
अर्थतन्त्र[सम्पादन करी]
सन्दर्भ सामग्रीसभ[सम्पादन करी]
- ↑ National Informatics Centre 2005.
- ↑ "https://main.sci.gov.in/chief-justice-judges" (अंग्रेजीमे)।
बाह्य जडीसभ[सम्पादन करी]


text:
ममता बनर्जी के रेल बजट मे बिहार के उपेक्षा के लोक निराश छथि. लोक के उम्मीद छल जे कम सं कम लालूजी जे परियोजना शुरू कएने छथिन्ह ओकरा मे तेजी लाएल जाएत. मुदा ओहि पर एक तरहे समझु नहि ध्यान देल गेल. ओहि परियोजना सभ के लेल काफी कम राशि देल गेल अछि. एकतरहे खानापूर्ति कएल गेल अछि. गर्मी छुट्टी... छठ... दुर्गा पूजा... होली के समय बिहार जाए वाला ट्रेन मे कि हाल रहैत अछि जे अहां सभ जानिते छी. लोक के उम्मीद छल जे किछ नबका ट्रेन शुरू कएल जाएत. मुदा ओ पूरा नहि भेल.
देश मे 50 टा विश्वस्तरीय स्टेशन बनाएल जाएत ओहि मे बिहार सं सिर्फ गया अछि. पटना के नाम ओहि मे नहि अछि. एहि बात पर पूर्व रेल मंत्री लालू यादव जी सेहो अपन नाराजगी जतएलखिन्ह. सातटा शहर मे स्टेशन पर एंबुलेंस सेवा शुरू कएल जाएत ओहि मे सेहो बिहार के कोनो स्टेशन नहि अछि. लेडीज स्पेशन के सुविधा सेहो बिहार के लेल अखन नहि अछि. बारहटा नॉन स्टॉप ट्रेन चलाएल जाएत ओहि मे सेहो बिहार के एकोटा ट्रेन नहि अछि. कम सं कम पटना से दिल्ली या पटना सं कोलकाता के लेल देबाक चाही छल. लोक मे एहि बात के लेल सेहो रोष अछि.
देश के जे 375 स्टेशन के आदर्श स्टेशन के रूप मे बदलल जाएत ओहि मे बिहार के बिहार शरीफ... जयनगर... मधुबनी... पटना साहिब... सीतामढी आओर सुल्तानगंज शामिल अछि.
रेल बजट मे 57टा नबका ट्रेन शुरू कएल गेल...27टा के विस्तार आओर 13टा ट्रेन के फेरा बढ़ाबय के घोषणा कएल गेल...
नबका ट्रेन एहि प्रकार सं अछि जे बिहार सं गुजरत...
- न्यू जलपाईगुड़ी- दिल्ली एक्सप्रेस वाया बरौनी (सप्ताह मे दु दिन)
- नई दिल्ली- गुवाहाटी राजधानी एक्सप्रेस (साप्ताहिक) वाया मुजफ्फरपुर
- रांची -पटना जनशताब्दी एक्सप्रेस (प्रतिदिन)
- जमालपुर- गया पैसेंजर (प्रतिदिन)
- झाझा- पटना एमईएमयू (प्रतिदिन)
जेहि गाड़ी के विस्तार देल गेल अछि ओ एहि तरह सं अछि-
- पोरबंदर-बापूधाम-मोतिहारी का मुजफ्फरपुर तक विस्तार (सप्ताह मे दु दिन)
जकर फेरा बढ़ाएल गेल अछि से अछि-
- सिकंदराबाद-पटना (सप्ताह मे दु दिन सं बढ़ाक प्रतिदिन)
- पुणे-पटना एक्सप्रेस (सप्ताह मे चारि दिन सं बढ़ाक प्रतिदिन)
जखन लोकसभा चुनाव खत्म भेल छल आओर रिजल्ट आएल छल त हम एकटा लेख लिखने छलहुं कि नीतीश के जीत बिहार के हार अछि त कइटा लोक एकरा बकवास करार देने छलखिन्ह. मुदा रेल बजट सं साबित भs रहल अछि जे बिहार के संग भेदभाव के शुरूआत भ गेल अछि. खबर त एहनो अछि जे बिहार के केंद्र तरफ जे पाई मिलैत अछि ओहि मे सेहो कटौती भs रहल अछि. एहन संकेत मिलि रहल अछि जे वर्ष 2009-10 के लेल बिहार के योजना मे पांच हजार करोड़ रुपया के कमी कएल जा रहल अछि. आब देखिऔ कि होएत अछि.


text:
नवका- पुरनका लेख सर्च करु...
दिल्ली में मैथिली अकादमी
दिल्ली में मैथिली अकादमीक स्थापना कएल जाइत. एकर घोषणा दिल्ली के मुख्यमंत्री शीला दीक्षित मिथिला विभूति स्मृति पर्व समारोह में कएलथिन्ह. दिल्ली के मावलंकर हॉल में आयोजित मिथिला विभूति (विद्यापति, सलेस लोरिक, अमर शहीद ललित नारायण मिश्र, सूरज नारायण सिंह, डॉ आदित्य नारायण झा, भोला पासवान शास्त्री, कर्पुरी ठाकुर, नागार्जुन एवं ब्रजकिशोर वर्मा मणिपद्म ) स्मृति पर्व समारोह 2007 के उद्घाटन के मौका पर मुख्यमंत्री कहलथिन्ह जे दिल्ली में मैथिली आ भोजपुरी अकादमी के स्थापना के लेल जे सरकारी खानापू्र्ति छै ओकरा तीन चारि महीना के भीतर पुरा कए लेल जाएत.
मिथिला विभूति स्मृति पर्व समारोह... विद्यापति स्मृति समारोह... के आयोजन अखिल भारतीय मिथिला संघ के तरफ सं भेल. सभाक अध्यक्षता पूर्व सांसद श्री आर पी यादव कएलाह. एहि समारोह के स्वागताध्यक्ष मधुबनी के सांसद आओर केन्द्रीय मंत्री डॉ शकील अहमद छलाह. ओ मिथिलाक परम्परा के मुताबिक पाग आ शाल सं मुख्यमंत्री के स्वागत कएलथिन्ह. एहि अवसर पर कएटा विधायक आ विद्वान सभ सेहो उपस्थित छलाह..हुनकर स्वागत सेहो पाग..शाल सं कएल गेल. स्वागत के बाद मुख्यमंत्री शीला दीक्षित महाकवि विद्यापति के चित्र पर माला पहिना आ दीप जला समारोह के उद्घाटन कएलिह. ओ दिल्ली के विकास में बिहारक लोक के भूमिका के सराहना कएलथिन्ह.. एहि अवसर पर मिथिलाक विकास सं संबंधित मुद्दा सभ सेहो उठल. अखिल भारतीय मिथिला संघ के महासचिव श्री विजय चंद्र झा जीक तरफ सं एहि मौका पर मुख्यमंत्री के सामने जे मांग राखल गेल ओहि में प्रमुख अछि... दिल्ली में मैथिली अकादमी के स्थापना होय... छठ पावनि पर छुट्टीक घोषणा होय... दिल्ली विश्वविद्यालय में मैथिली बेंचक स्थापना कएल जाए...कोलकाता विश्वविद्यालयत तरहें एहिठाम सेहो मैथिली में पढ़ाई शुरू होय... संगहि- संग विद्यापति... आदित्य नाथ झा आओर ललित बाबू के नाम पर सड़कक नाम राखल जाय. केंद्रीय मंत्री डॉ शकील अहमद कहलथिन्ह जे मिथिलांचल में रेल सम्पर्क के जाल बिझाउल जाइत... लौकहा..मधुबनी...बेनीपट्टी होयत सीतामढ़ी के जोड़ल जाइत.. हर गाम घर के टेलीफोन से जोड़त जाइत.
एहि समारोह में मैथिली के आठम अनुसूची में शामिल भेला खुशी सेहो व्यक्त कएल गेल आ बताओल गेल जे एहि बेर यूपीएसी... सिविल सर्विसेज में 12 टा लोक मैथिली सं परीक्षा दए रहल छथि... बीपीएससी के परीक्षा में सेहो सैकड़ों लोक मैथिली विषय सं शामिल होयताह.
एहि समारोह लेल अखिल भारतीय मिथिला संघ के जतेक प्रशंसा कएल जाय कम अछि... एहि तरहक कार्यक्रम... समारोह सं अपन इलाका...गाम घरक लोक सं मिलय के मौका मिलैत अछि...आजुक आधुनिक ...तेज रफ्तार सं भागैत दुनिया में ओ अपन लोक सं मिलय लेल दु पल दैत छथिन्ह... मौका उपलब्ध करैत छथिन्ह ई बड़का बात अछि. हम उम्मीद करैत छी जे ओ साल में दु-चारि टा एहन समारोह.. कार्यक्रम करबाबैत रहता जाहि सं लोकक के मनोरंजन तं होयबे करत... मिथिलांचलक समस्या...दुख-सुख...परेशानी सं दु-चारि होबाक मौका सेहो मिलत.आओर जखन तक एहि सभ के जानबय नहिं तखन तक एकरा दूर करय के प्रयास कोना होयत.एहि के लेल संघ के महासचिव विजय चंद्र जी के खासतौर पर बधाई के पात्र छथि. मिथिलाक विकासक लेल हिनके जकां लोकक जरूरत छै जे एहि तरहे अभियान में जी-जान सं जुटल रहताह.
मिथिला विभूति स्मृति पर्व समारोह... विद्यापति स्मृति समारोह... के आयोजन अखिल भारतीय मिथिला संघ के तरफ सं भेल. सभाक अध्यक्षता पूर्व सांसद श्री आर पी यादव कएलाह. एहि समारोह के स्वागताध्यक्ष मधुबनी के सांसद आओर केन्द्रीय मंत्री डॉ शकील अहमद छलाह. ओ मिथिलाक परम्परा के मुताबिक पाग आ शाल सं मुख्यमंत्री के स्वागत कएलथिन्ह. एहि अवसर पर कएटा विधायक आ विद्वान सभ सेहो उपस्थित छलाह..हुनकर स्वागत सेहो पाग..शाल सं कएल गेल. स्वागत के बाद मुख्यमंत्री शीला दीक्षित महाकवि विद्यापति के चित्र पर माला पहिना आ दीप जला समारोह के उद्घाटन कएलिह. ओ दिल्ली के विकास में बिहारक लोक के भूमिका के सराहना कएलथिन्ह.. एहि अवसर पर मिथिलाक विकास सं संबंधित मुद्दा सभ सेहो उठल. अखिल भारतीय मिथिला संघ के महासचिव श्री विजय चंद्र झा जीक तरफ सं एहि मौका पर मुख्यमंत्री के सामने जे मांग राखल गेल ओहि में प्रमुख अछि... दिल्ली में मैथिली अकादमी के स्थापना होय... छठ पावनि पर छुट्टीक घोषणा होय... दिल्ली विश्वविद्यालय में मैथिली बेंचक स्थापना कएल जाए...कोलकाता विश्वविद्यालयत तरहें एहिठाम सेहो मैथिली में पढ़ाई शुरू होय... संगहि- संग विद्यापति... आदित्य नाथ झा आओर ललित बाबू के नाम पर सड़कक नाम राखल जाय. केंद्रीय मंत्री डॉ शकील अहमद कहलथिन्ह जे मिथिलांचल में रेल सम्पर्क के जाल बिझाउल जाइत... लौकहा..मधुबनी...बेनीपट्टी होयत सीतामढ़ी के जोड़ल जाइत.. हर गाम घर के टेलीफोन से जोड़त जाइत.
एहि समारोह में मैथिली के आठम अनुसूची में शामिल भेला खुशी सेहो व्यक्त कएल गेल आ बताओल गेल जे एहि बेर यूपीएसी... सिविल सर्विसेज में 12 टा लोक मैथिली सं परीक्षा दए रहल छथि... बीपीएससी के परीक्षा में सेहो सैकड़ों लोक मैथिली विषय सं शामिल होयताह.
एहि समारोह लेल अखिल भारतीय मिथिला संघ के जतेक प्रशंसा कएल जाय कम अछि... एहि तरहक कार्यक्रम... समारोह सं अपन इलाका...गाम घरक लोक सं मिलय के मौका मिलैत अछि...आजुक आधुनिक ...तेज रफ्तार सं भागैत दुनिया में ओ अपन लोक सं मिलय लेल दु पल दैत छथिन्ह... मौका उपलब्ध करैत छथिन्ह ई बड़का बात अछि. हम उम्मीद करैत छी जे ओ साल में दु-चारि टा एहन समारोह.. कार्यक्रम करबाबैत रहता जाहि सं लोकक के मनोरंजन तं होयबे करत... मिथिलांचलक समस्या...दुख-सुख...परेशानी सं दु-चारि होबाक मौका सेहो मिलत.आओर जखन तक एहि सभ के जानबय नहिं तखन तक एकरा दूर करय के प्रयास कोना होयत.एहि के लेल संघ के महासचिव विजय चंद्र जी के खासतौर पर बधाई के पात्र छथि. मिथिलाक विकासक लेल हिनके जकां लोकक जरूरत छै जे एहि तरहे अभियान में जी-जान सं जुटल रहताह.
सदस्यता लें टिप्पणियाँ भेजें (Atom)


text:
वेद
वेद विश्वक सभ धर्म ग्रन्थसभक पिता छी । वेद सँ ही साभार करि अन्य धर्मशास्त्रक पुस्तकसभ निर्माण कएल गेल अछि । वेद हिन्दूसभक सभसँ पैग ग्रन्थ छी । वेद शब्द संस्कृत भाषाक "विद्" धातु सँ बनल अछि जेकर अर्थ अछि : जान्नाइ, ज्ञान इत्यादि । वेद हिन्दू धर्मक प्राचीन पवित्र ग्रन्थसभक नाम छी । वेदसभक श्रुति सेहो कहल जाइत् अछि, किया की पहिले मुद्रणक व्यवस्था नै भेलासँ एकर एक दोसर सँ सुनिके सम्झना राखल गेल एही प्रकार वेद प्राचीन भारतक वैदिक कालक वाचिक/श्रुति = श्रवण परम्पराक अनुपम कृति छी जे पीढी दर पीढी चार-पाँच हजार वर्ष सँ चलि आएल रहल अछि। वेद ही हिन्दू धर्मक सर्वोच्च आ सर्वोपरि धर्मग्रन्थ छी ।
वेदसभक महत्वसंपादित करें
वैदिक वाङ्मयक शास्त्रीय स्वरूपसंपादित करें
कर्मकाण्डमे वर्गीकरणसंपादित करें
वैदिक स्वर प्रक्रियासंपादित करें
चार वेदसंपादित करें
चार उपवेदसंपादित करें
चार वेदक चार उपवेद मानल जाइत् अछि:
- धनुर्वेद,
- गान्धर्ववेद,
- आयुर्वेद, आ
- अर्थवेद ।


text:
(1)
रंग भरल मौसिममे नेह मिला देब
हम अहाँ दुनियाँकेँ चान चढा देब
हम अहाँ दुनियाँकेँ चान चढा देब
गाबि देबै नेहक गीत अहाँ आबि
शेर हम फगुआके गाबि सुना देब
नेह पर टीकल संसार भरिक भार
खाम्ह मिलि नेहक दू चारि गड़ा देब
मोनकेँ नै तोड़ब आइ अहाँ मीत
रूप रंग लागैए मारि करा देब
फागकेँ मौसिम मदमातल राजीव
घोरि अहलादक टा भांग पिया देब
२१२ २२२ २१ १२२१
(2)
(2)
मौसिम बसंती सियान भेलै हाय राम
आफतमे बूझू परान भेलै हाय राम
पुरवा पवनमा पजारि गेलै मोन माथ
जुलमी सजन बेइमान भेलै हाय राम
हरियर चौतरफा सिमान भेलै गामकेर
महमह भुवन आसमान भेलै हाय राम
बन्दूक दुनाली चलाबएछ धाँय-धाँय
गोरीके नैना कमान भेलै हाय राम
गाबैछ नाचैछ हाथ देने डाँर पर
फगुआमे बुढबा जवान भेलै हाय राम
कसमस करेजा उतान केने बाट-घाट
राजीव जियरा जिआन भेलै हाय राम
२२१२ २१२१ २२२१ २१
(3)
मनुहार बनि करेजक अभिलासमे अहाँ छी
जे साँस चलि रहल अछि तए साँसमे अहाँ छी
जे साँस चलि रहल अछि तए साँसमे अहाँ छी
अछि हाथमे जखन धरि ई हाथ टा अहाँकेँ
हम जी रहल भरोसे लगपासमे अहाँ छी
गहगर सिनेहमे अछि मौसिम बसंत मातल
अतिचारमे अहीँ आ मधुमासमे अहाँ छी
कहवाक लेल लागल संसार भरिके मेला
किछु खास जे हियामे तए खासमे अहाँ छी
राजीवकेँ गजलमे मनमीत काफिया बनि
हर सेर सायरीमे हर भासमे अहाँ छी
२२१२ १२२ २२१२ १२२
(4)
बसंती पवन बहि रहल एक शानक
समय फाग मासक जमल एक शानक
लगय बाध बौनक उछाही अलग सन
पियर फूल सरिसव लदल एक शानक
प्रणय गीत नेहक सुनाबैछ मौसिम
कविता मधुरगर गजल एक शानक
लजा गेल लाजे चमेली आ चम्पा
निरखि रूप यौवन कसल एक शानक
अजन्ताक मुरती सनक रूप रंगति
अहाँ केर मोनक महल एक शानक
जेना राति पूनमके चन्ना रमनगर
धवल चांदनीमे कमल एक शानक
ई ठोढ़क दुपतिया गुलाबी गजबके
युगल नैन कारी मतल एक शानक
कमालक नवाबी अहाँमे भरल अछि
अहीँके नवाबी असल एक शानक
अहीँके नवाबी असल एक शानक
विधाताक राजीव धनवाद शत-शत
रहय कारसाजी बनल एक शानक
रहय कारसाजी बनल एक शानक
१२२ १२२ १२२ १२२ (बहरे मुतकारिब)
- - - - -
राजीव रंजन मिश्र समकालीन मैथिली साहित्यक प्रतिनिधि गजलकार छथि. दशकभरि सं लगातार मैथिली गजल विधा कें समृद्ध क' रहल छथि. हिनक लेखनी मे विषय विविधता आ भाषाक अनुप्रयोग देखबा मे अबैत अछि. मानव संवेदना, सामाजिक विडंबना आदि गंभीर विषय-वस्तु कें सेहो गजल माध्यम सं सहजता सं प्रस्तुत करब हिनक विशेषता छनि.
Tags: साहित्य


text:
मैथिली उपेक्षित अछि...मिथिलाक लोक सेरायल रक्तक अछि...मैथिल अपने मे लड़ि-कटि जायत. ई सभ एहन बात अछि जे बाहरक लोक अपना सभक विषय मे सोचैत अछि. एक बेर अपने सभ सोचबै त' ई बात सभ सत्त लागत.
असल मे जखन कोनो डेग बढ़यबाक रहैत अछि त' मिथिलाक लोक चूरा दही खयबा मे आ गोसाओनिक घर मे गोर लगबा मे लागि जाइत अछि आ तावत दरबज्जाक आगां सं बस निकलि जाइत छैक. फेर नियार होमय लगैत छैक जे की करू? जतरा क' लेने छी आ आब अंगना कोना जायब? आ जओं अंगना जाइत छी आ जात्रा पर नहि निकलब त' फेर काल्हि सं भदबा पड़तैक आ आठ दिन बादे फेर जतरा करब संभव होयत. अउ महराज...आबहु चेतू. एकैसम शताब्दिक दोसर दशक बीति रहल छैक. महराजी गेलैक किदन लेबय...जागू आ भागू. अहांक देश दूगो आन बैसि बांटि लेलक...अहाँ लेल धनि...केदन-कहांदन लूटि-कूटि खेलक तइयो धनि. अहांक निनिया केर कारणें अहांक कें केओ आओर अरिया लेलक तइयो कोनो फिकिर नहि. आब अहांक भाखा, संस्कृति, सभ्यता अपन मौलिकता गमओलक आ अस्तित्व लेल झखइए...आबहु जओं सुतले रहब त' निन्न टुटबहु करत त' फेर अपन पएर पर ठाढ़ होयबा योग्य शक्ति नहि बचत.
आब रसे-रसे मूल मुद्दा दिस बढब. मिथिला मे कहियो आवाज नहि उठलैक...! ने जन अधिकार लेल, ने शिक्षा लेल, ने भाखा लेल, ने आन सामाजिक विषय-वस्तु लेल. जओं किछु चाल-चूल अभरितो अछि त' से बाहर सं जन आन्दोलन वा जनजागरण बुझना जायवला जनजुटाओ दियादी झगडा कें चपेट मे पडि सेरा जाइत रहल अछि. हं...एतय भाखा कें ल' आन्दोलन भेलैक आ सफल रहलैक. भाषा-अधिकार लोक कें भेटलैक. आब बिहार मे सरकारी उदासीनता भाखा कें पोलियो दंश देबय लेल पर्याप्त सिद्ध भ' रहल अछि. से मैथिल लोकनि कें साकांक्ष रहब आवश्यक. गणतंत्र छैक आ मांग आ मनौवलि श्रृंखलाबद्ध रूपें चलयबाक खगता छैक. मैथिल अपना कें अयाचि केर संतान कहैत छथि आ लगइए तें मांगब मे पाछू रहि जाइत छथि. मैथिल केर ई भावना भाखा-संस्कृति लेल खतरा सन बनल अछि.
एकटा आओर भावना जाहि सं मैथिल युवा ग्रसित छथि जे मैथिली माने पुरना सोच, पुरना लोक. भाषा-संस्कृति-जाति-धर्म केर बात करब अपराध जका छैक. तुरत लोक टोकत आ कहत जे ई आधुनिक सोच नहि भेल. एम्हर एहि सोच मे द्रुत गतिये परिवर्तन देखल गेल अछि. मैथिल युवा अपन भाषा-संस्कृति आ अधिकारक प्रति साकांक्ष भ' रहल छथि. ई मिथिला लेल सकारात्मक संकेत अछि.
मिथिलाक लोकाधिकार लेल आवाज उठयबाक साधन अर्थात मीडिया सेहो नगण्य अछि. एकर तेजी सं विकास भ' रहल अछि. भूमिका बन्हैत-बन्हैत थाकि जाइ ओहि सं पहिने अपन मूल मुद्दा पर आबिये जाइत छी.
नव दिल्ली मे एहि बेरक अर्थात 2013 केर गणतंत्र दिवस पर बिहारक झांकी मे मिथिलाक पथिया-मौनी कला देखाओल गेल. ओहि संग मैथिली लोकगीत बजैत छल जे उपस्थित दर्शक लोकनिक बेस ध्यान आकर्षित कयलक. पटना गांधी मैदान मे मंजुषा/पौती कला सहित मिथिला कला केर दू गोट झांकी प्रस्तुत कयल गेल. पछिला बेर माने 2012 केर नव दिल्लीक बिहार केर झांकी मिथिलाक व्यवहार कें दर्शओबैत छल. विषय छल, भागलपुर जिला आदर्श ग्राम “धरहरा” जतय बेटी जन्म पर खुशी मनाओल जाइत छैक. संगहि ओकर नाम स’ कम स’ कम दस टा गाछ सेहो लगाओल जाइत छैक. ओहि झांकी संग गीत भोजपुरी मे छल. एहि बात कें 'रूपेश त्योंथ' सोशल साइट सहित अपन ब्लॉग केर माध्यम सं उठओलनि. हुनक कहब छल जे मिथिला केर संस्कृति केर झांकी मे मैथिली गीत रहबाक चाही. पोस्ट बहुत बेसी चर्चा बटोरने छल. त्योंथ केर ओहि बात कें बहुतो बिहारी मैथिल उदारवादी होइत नकारलनि आ बहुतो बेकार केर बात कहलनि. बहुतो कें एहि सं बिहार केर शानक विरुद्ध बात लगलनि. तथापि अनेक मैथिल बुद्धिजीवी लोकनिक नैतिक समर्थन भेटलनि. ओहि समय मैथिली मुद्दा आ मिथिलाक हितैषी केर दावा कयनिहार समाद माध्यम सभ एहि मुद्दा पर कान-बात देब उचित नहि बुझलक. एहि बेर जखन नव दिल्लीक राजपथ पर मिथिलाक कला कें समेटने बिहार केर झांकी निकलल त' मैथिली लोकगीत बाजल आ समूचा माहौल मैथिलीमय भ' गेल.
ई आलेख कोनो क्रेडिट लुझबाक लेल नहि अपितु अप्पन लोक लग अप्पन बात पहुचयबाक लेल अछि. जओ बजबइ नहि त' सुनत के? संविधान अहांक कें अपन अधिकारक जखन गारंटी देइत अछि त' अपन मत प्रकट करबाक अवसर सेहो देइत छैक. मात्र आवश्यकता छैक साकांक्ष होयबाक. अहां कें अहांक अधिकार सं केओ वंचित नहि क' सकैत अछि. — नवकृष्ण ऐहिक
असल मे जखन कोनो डेग बढ़यबाक रहैत अछि त' मिथिलाक लोक चूरा दही खयबा मे आ गोसाओनिक घर मे गोर लगबा मे लागि जाइत अछि आ तावत दरबज्जाक आगां सं बस निकलि जाइत छैक. फेर नियार होमय लगैत छैक जे की करू? जतरा क' लेने छी आ आब अंगना कोना जायब? आ जओं अंगना जाइत छी आ जात्रा पर नहि निकलब त' फेर काल्हि सं भदबा पड़तैक आ आठ दिन बादे फेर जतरा करब संभव होयत. अउ महराज...आबहु चेतू. एकैसम शताब्दिक दोसर दशक बीति रहल छैक. महराजी गेलैक किदन लेबय...जागू आ भागू. अहांक देश दूगो आन बैसि बांटि लेलक...अहाँ लेल धनि...केदन-कहांदन लूटि-कूटि खेलक तइयो धनि. अहांक निनिया केर कारणें अहांक कें केओ आओर अरिया लेलक तइयो कोनो फिकिर नहि. आब अहांक भाखा, संस्कृति, सभ्यता अपन मौलिकता गमओलक आ अस्तित्व लेल झखइए...आबहु जओं सुतले रहब त' निन्न टुटबहु करत त' फेर अपन पएर पर ठाढ़ होयबा योग्य शक्ति नहि बचत.
आब रसे-रसे मूल मुद्दा दिस बढब. मिथिला मे कहियो आवाज नहि उठलैक...! ने जन अधिकार लेल, ने शिक्षा लेल, ने भाखा लेल, ने आन सामाजिक विषय-वस्तु लेल. जओं किछु चाल-चूल अभरितो अछि त' से बाहर सं जन आन्दोलन वा जनजागरण बुझना जायवला जनजुटाओ दियादी झगडा कें चपेट मे पडि सेरा जाइत रहल अछि. हं...एतय भाखा कें ल' आन्दोलन भेलैक आ सफल रहलैक. भाषा-अधिकार लोक कें भेटलैक. आब बिहार मे सरकारी उदासीनता भाखा कें पोलियो दंश देबय लेल पर्याप्त सिद्ध भ' रहल अछि. से मैथिल लोकनि कें साकांक्ष रहब आवश्यक. गणतंत्र छैक आ मांग आ मनौवलि श्रृंखलाबद्ध रूपें चलयबाक खगता छैक. मैथिल अपना कें अयाचि केर संतान कहैत छथि आ लगइए तें मांगब मे पाछू रहि जाइत छथि. मैथिल केर ई भावना भाखा-संस्कृति लेल खतरा सन बनल अछि.
एकटा आओर भावना जाहि सं मैथिल युवा ग्रसित छथि जे मैथिली माने पुरना सोच, पुरना लोक. भाषा-संस्कृति-जाति-धर्म केर बात करब अपराध जका छैक. तुरत लोक टोकत आ कहत जे ई आधुनिक सोच नहि भेल. एम्हर एहि सोच मे द्रुत गतिये परिवर्तन देखल गेल अछि. मैथिल युवा अपन भाषा-संस्कृति आ अधिकारक प्रति साकांक्ष भ' रहल छथि. ई मिथिला लेल सकारात्मक संकेत अछि.
मिथिलाक लोकाधिकार लेल आवाज उठयबाक साधन अर्थात मीडिया सेहो नगण्य अछि. एकर तेजी सं विकास भ' रहल अछि. भूमिका बन्हैत-बन्हैत थाकि जाइ ओहि सं पहिने अपन मूल मुद्दा पर आबिये जाइत छी.
नव दिल्ली मे एहि बेरक अर्थात 2013 केर गणतंत्र दिवस पर बिहारक झांकी मे मिथिलाक पथिया-मौनी कला देखाओल गेल. ओहि संग मैथिली लोकगीत बजैत छल जे उपस्थित दर्शक लोकनिक बेस ध्यान आकर्षित कयलक. पटना गांधी मैदान मे मंजुषा/पौती कला सहित मिथिला कला केर दू गोट झांकी प्रस्तुत कयल गेल. पछिला बेर माने 2012 केर नव दिल्लीक बिहार केर झांकी मिथिलाक व्यवहार कें दर्शओबैत छल. विषय छल, भागलपुर जिला आदर्श ग्राम “धरहरा” जतय बेटी जन्म पर खुशी मनाओल जाइत छैक. संगहि ओकर नाम स’ कम स’ कम दस टा गाछ सेहो लगाओल जाइत छैक. ओहि झांकी संग गीत भोजपुरी मे छल. एहि बात कें 'रूपेश त्योंथ' सोशल साइट सहित अपन ब्लॉग केर माध्यम सं उठओलनि. हुनक कहब छल जे मिथिला केर संस्कृति केर झांकी मे मैथिली गीत रहबाक चाही. पोस्ट बहुत बेसी चर्चा बटोरने छल. त्योंथ केर ओहि बात कें बहुतो बिहारी मैथिल उदारवादी होइत नकारलनि आ बहुतो बेकार केर बात कहलनि. बहुतो कें एहि सं बिहार केर शानक विरुद्ध बात लगलनि. तथापि अनेक मैथिल बुद्धिजीवी लोकनिक नैतिक समर्थन भेटलनि. ओहि समय मैथिली मुद्दा आ मिथिलाक हितैषी केर दावा कयनिहार समाद माध्यम सभ एहि मुद्दा पर कान-बात देब उचित नहि बुझलक. एहि बेर जखन नव दिल्लीक राजपथ पर मिथिलाक कला कें समेटने बिहार केर झांकी निकलल त' मैथिली लोकगीत बाजल आ समूचा माहौल मैथिलीमय भ' गेल.
ई आलेख कोनो क्रेडिट लुझबाक लेल नहि अपितु अप्पन लोक लग अप्पन बात पहुचयबाक लेल अछि. जओ बजबइ नहि त' सुनत के? संविधान अहांक कें अपन अधिकारक जखन गारंटी देइत अछि त' अपन मत प्रकट करबाक अवसर सेहो देइत छैक. मात्र आवश्यकता छैक साकांक्ष होयबाक. अहां कें अहांक अधिकार सं केओ वंचित नहि क' सकैत अछि. — नवकृष्ण ऐहिक
प्रस्तुत अछि लिंक सहित रूपेश त्योंथ केर ब्लॉग —
रूपेश त्योंथ केर फेसबुक स्टेटस @ 26 जनवरी 2012
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


text:
कलकत्ता. मिथिला विकास परिषद् केर केन्द्रीय कार्यालय मे आगामी रवि कें होमयवला पोथी विमोचन कार्यक्रम कें ल' काल्हि २ अक्टूबर कें सांझ ५ बजे सं बैसक भेल. बैसक मे परिषद् केर कोर कमेटी सदस्य लोकनिक संगहि अन्यान्य बुद्धिजीवी लोकनि उपस्थित छलाह. एहि अवसर पर महात्मा गाँधी, लालबहादुर शास्त्री ओ मधुपजी कें सेहो मोन पाड़ल गेल.
ज्ञात हो जे मिथिला विकास परिषद् द्वारा दू गोट पोथी आगामी रविदिन 6 अक्टूबर कें महानगरक महाजाति सदन केर संयुक्त भवन प्रेक्षागृह मे विमोचित कयल जायत. मैथिली कविता विषयक दुनू पोथीक विमोचन महानगरक महाजाति सदन केर संयुक्त भवन प्रेक्षागृह मे सांझ ५.३० बजे सं कयल जायत. मैथिली कविता पर आधारित दू गोट पोथी आधुनिक मैथिली कविता : दशा ओ दृष्टि तथा कोलकाता : मैथिली कविता केर विमोचन मैथिलनेही सांसद सुदीप बंद्योपाध्याय करताह.
तीन सत्र मे आयोजित कार्यक्रम केर पहिल सत्र मे पोथी विमोचन, दोसर सत्र मे कवि सम्मलेन ओ तेसर सत्र मे लोकगीत केर कार्यक्रम होयत. समस्त कार्यक्रम मायानंद ओ जीवकांत मंच द्वारा होयत जकर संचालन अंजय चौधरी करताह.
(Report: मिथिमीडिया ब्यूरो)
Tags: हालचाल


text:
ज़ूमे प्रशिक्षणलग शिक्षा एकटा आँन -लाइन और जीवन मे सिखै केँअनुभव अछि जे इह छोट समूह केँ लेल डिजाइन केल गेल अछि जे यीशु केँ पाँछा चलैत अछि इह सिखै केँ लेल की कोना हम हुनकर पैघ आदेश केँ पालन कऽ सकय अछि आओर शिष्य बनाउ जे बढैत रहे।
लग १०टा सत्र मे बाँटल गैल अछि हरेक २ घंटे में:
वीडियो और आडियो अहांँक बुनियादी सिद्धांत बुझावैला और शिष्य केँ बढौवे केँ लेल सहायता करऽ केँ लेल अछि।
सामुहिक चर्चा अहांक समुह केँ इह सोचे मे सहायता कऽ रहल अछि
आसान अभ्यास जे अहाँक समुह केँ सहायता करताह की जे अहाँ सिख रहल छी इह अपन काज मे लागु करऽ केँ लेल।
सत्र की चुनौतियां द्वारा सत्रो केँ बीच में अहाँक समुह केँ सिखैत और बढौत जाय में सहायता भेटल अछि।


text:
> साहित्य अकादेमी केर कार्यक्रम
कलकत्ता. आगामी रविदिन कोलकाता स्थित क्षेत्रीय कार्यालय मे भोरे १० बजे सं साहित्य अकादेमी द्वारा परिसंवाद ओ लेखक सं भेंट कार्यक्रम आयोजित कयल गेल अछि. कार्यक्रम मे मैथिली भाषा ओ साहित्यक विकास मे साहित्यिक पत्र-पत्रिकाक योगदान विषय पर परिसंवाद होयत. एकर संगहि लेखक सुरेश्वर झा अपन रचनात्मक यात्रा कें सभक सोझां रखताह. साहित्य अकादेमी सभागार मे आयोजित कार्यक्रमक उद्घाटन प्रख्यात मैथिली लेखक भोगेन्द्र झा करताह. उद्घाटन सत्र केर अध्यक्षता प्रतिष्ठित मैथिली लेखक उदय नारायण सिंह 'नचिकेता' करताह. कार्यक्रम मे मैथिली परामर्श मंडल केर संयोजिका वीणा ठाकुर उपस्थित रहतीह. कामदेव झा जे कोलकाता सं मैथिली परामर्श मंडल केर सदस्य छथि, धन्यवाद ज्ञापन करताह. तीन सत्र मे आयोजित परिसंवाद कार्यक्रमक बाद लेखक सं भेंट कार्यक्रम होयत. .राजनन्दन लाल दास, तारा कांत झा, रामलोचन ठाकुर, वीरेंद्र मल्लिक, नवीन चौधरी, किशोरीकांत मिश्र, महेंद्र हजारी, गुणनाथ झा, अशोक झा, मिथिलेश कुमार झा ओ अनमोल झा परिसंवाद सत्र मे भाग लेताह. (Report: मिथिमीडिया ब्यूरो)
कलकत्ता. आगामी रविदिन कोलकाता स्थित क्षेत्रीय कार्यालय मे भोरे १० बजे सं साहित्य अकादेमी द्वारा परिसंवाद ओ लेखक सं भेंट कार्यक्रम आयोजित कयल गेल अछि. कार्यक्रम मे मैथिली भाषा ओ साहित्यक विकास मे साहित्यिक पत्र-पत्रिकाक योगदान विषय पर परिसंवाद होयत. एकर संगहि लेखक सुरेश्वर झा अपन रचनात्मक यात्रा कें सभक सोझां रखताह. साहित्य अकादेमी सभागार मे आयोजित कार्यक्रमक उद्घाटन प्रख्यात मैथिली लेखक भोगेन्द्र झा करताह. उद्घाटन सत्र केर अध्यक्षता प्रतिष्ठित मैथिली लेखक उदय नारायण सिंह 'नचिकेता' करताह. कार्यक्रम मे मैथिली परामर्श मंडल केर संयोजिका वीणा ठाकुर उपस्थित रहतीह. कामदेव झा जे कोलकाता सं मैथिली परामर्श मंडल केर सदस्य छथि, धन्यवाद ज्ञापन करताह. तीन सत्र मे आयोजित परिसंवाद कार्यक्रमक बाद लेखक सं भेंट कार्यक्रम होयत. .राजनन्दन लाल दास, तारा कांत झा, रामलोचन ठाकुर, वीरेंद्र मल्लिक, नवीन चौधरी, किशोरीकांत मिश्र, महेंद्र हजारी, गुणनाथ झा, अशोक झा, मिथिलेश कुमार झा ओ अनमोल झा परिसंवाद सत्र मे भाग लेताह. (Report: मिथिमीडिया ब्यूरो)
Tags: हालचाल


text:
कोरोना संकट सं बचबाक लेल लॉकडाउन कएल गेल. मुदा जहिना लॉकडाउन घोषित भेल, हेंजक हेंज मजदूर देशक राजधानी दिल्ली सं गाम दिस विदा भ' गेलाह. बिनु दाना-पानी, साधन-सुविधा कें पएरे जेना-तेना बाले-बच्चे सड़क पर सैकड़ो किलोमीटर दूर अपन गाम अपन ठाम पहुंचबा लेल मजदूर लोकनि कें एना सड़क पर उतरब अप्रत्याशित छल. नीति-नियंता लोकनि जे सोचनहुं ने होएताह से एक विकराल समस्या जकां मुंह बौने ठाढ़ छल.
एहि सं एक दिस देशक जे व्यवस्था अछि तकर कतेको खामी सोझां आएल. पलायन करैत मजदूर वर्गक लोक मे बेसी भाग मिथिला सं छल जे बिहारी मजदूर रूपें लोकक धियान आकर्षित केलक. देशभरि मे ई आम धारणा छै जे मजदूर माने बिहारी मजदूर, कारण बिहारक अधिसंख्य लोक बाहर मजदूरी करबा लेल जाइत छथि. जें कि बिहारो मे बेसी भू-भाग ओ जनसंख्या मिथिला क्षेत्रक अछि त' ओहि हिसाब सं मैथिल मजदूर बेसी रहैत अछि.
सोशल मीडिया पर मोबाइल लेने बात करैत बिलखैत एकटा मजदूरक फोटो खूब वायरल भेल. टीवी, अखबार हो वा डिजिटल मीडिया सब एहि फोटो कें प्रतीक फोटो रूप मे यूज केलनि. ई मजदूर केओ आओर नै बल्कि बेगूसराय केर रामपुकार पंडित (38) छथि. ओ जखन दिल्ली मे गाम जेबाक लेल सड़क पर निकलल छलाह त' पीटीआइ फोटो पत्रकार अतुल यादव हुनक फोन पर बतियाइत फोटो लेने छलाह जे देखिते-देखिते वायरल भ’ गेलै.
असल मे रामपुकार अपन परिजन सब सं मोबाइल पर बात करैत छाती फाड़ि क’ कानि रहल छलाह. गाम पर हुनक साल भरिक बेटाक निधन भेल छलनि आ तैं ओ गाम जेबाक लेल विदा भ’ गेल छलाह. ओ जल्द सं जल्द अपन बेटी आ पत्नी सं भेंट करए चाहैत छलाह.
आब रामपुकार अपन गाम पहुंचि गेलाह अछि मुदा हुनका क्वारेंटाइन मे राखल गेल अछि. पहिने त’ यूपी बॉर्डर पर हुनका रोकल गेलनि फेर 15 मई कें श्रमिक स्पेशल ट्रेन सं दरभंगा आ फेर अपन प्रखंड खोदावनपुर मे बनल क्वारंटीन सेंटर मे पहुंचाओल गेलनि. रामपुकार कहैत छथि जे हुनका संगे बाट मे छिनताई आ जबरदस्ती सेहो भेलनि मुदा एक महिला भोजन आ 5500 टाका द’ मदति केलकनि. एतबे नै, हुनका टिकट सेहो करा देलकनि जाहि सं ओ गाम पहुंचि सकलाह.
बीबीसी रिपोर्ट कहैत अछि जे रामपुकार कें मदति केनिहारि महिला एक सामाजिक कार्यकर्ता छथि. हिनक नाओ सलमा फ्रांसिस छनि. रामपुकार केर जे तस्वीर प्रवासी मजदूर केर व्यथा-कथा कहैत अछि से रामपुकार अपने एखन धरि नै देखलनि अछि. सालभरिक मुइलो बेटाक मुंह नै देखि सकल रामपुकार तीन बेटी आ अपन पत्नीक संग आब गामे मे कहुना दिन कटबाक बात करैत छथि...आब नै जेबै डिल्ली, गामे खटबै, कहुना रहबै...नै जेबै परदेस!
— रूपेश त्योंथ
- - - - -
रूपेश त्योंथ मैथिलीक सुपरिचित कवि, स्तम्भकार ओ सम्पादक छथि. हिनक जन्म मिथिलाक मधुबनी जिला अन्तर्गत त्योंथागढ़ गाम मे भेल छलनि. वृत्ति सँ आइटी प्रोफेशनल रूपेश वर्तमान मे कोलकाता मे निवास करैत छथि तथा मैथिली क्रियाकलाप आ लेखन मे सक्रिय छथि. रूपेश मिथिमीडिया केर संस्थापक-सम्पादक छथि.
रूपेश त्योंथ मैथिलीक सुपरिचित कवि, स्तम्भकार ओ सम्पादक छथि. हिनक जन्म मिथिलाक मधुबनी जिला अन्तर्गत त्योंथागढ़ गाम मे भेल छलनि. वृत्ति सँ आइटी प्रोफेशनल रूपेश वर्तमान मे कोलकाता मे निवास करैत छथि तथा मैथिली क्रियाकलाप आ लेखन मे सक्रिय छथि. रूपेश मिथिमीडिया केर संस्थापक-सम्पादक छथि.


text:
मिथिला स्वर कोकिला शारदा सिन्हा कोरोना पर जीत हासिल क’ स्वास्थ्य लाभ केलनि अछि. सोशल मीडिया पर वीडियो शेयर क’ ओ स्वयं एहि बातक पुष्टि केलनि अछि. सोशल मीडिया पर जे वीडियो सोझां आएल अछि, ओहि मे शारदा सिन्हा अस्पताल मे नजरि आबि रहल छथि आ स्वास्थ्य कर्मचारी हुनका फूल माला पहिरा रहल छथि.
ज्ञात हो जे किछु दिन पहिने सोशल मीडिया पर शारदा सिन्हा केर निधन केर समाचार वायरल भ’ गेल छल जे कि मिथ्या आ अफवाह साबित भेल. एहि घटनाक बाद स्वयं शारदा सिन्हा सोझां आबि लोक सब कें अपन सलामतीक बात कहैत शीघ्र ठीक होएबाक आशा जनओलनि.
🙏🙏 हर प्रार्थना मेरी एक एक सांस का सहारा बनी । आप सभी ने अपनी दुआओं से मुझे वापिस स्वस्थ कर दिया । एक एक व्यक्ति का हृदय...Posted by Sharda Sinha on Saturday, 5 September 2020
एहि सं पहिने शारदा सिन्हा कोरोना संक्रमित होएबाक जानकारी अपने फेसबुक माध्यम सं देने छलीह. ओ वीडियो संदेश जारी क’ कोरोना संक्रमण केर विषय मे बतओने छलीह. शारदा सिन्हा वीडियो संदेश मे कहने छलीह, 'अहां सब कें ई जानि क' कष्ट होएत जे हम कोरोना महामारी केर चपेट मे आबि चुकल छी.'
ओ इहो कहलनि जे ने जानि कोना हुनका ई संक्रमण भेल अछि जखन कि ओ कोनो बाहरी सम्पर्क मे नै रहल छथि. एहना लागि रहल अछि जे कोरोना अपने चलि क' घर धरि आएल अछि. एतेक सावधानी रखलाक बादो हुनका ई संक्रमण भेल अछि ताहि सं ओ स्वयं आश्चर्य मे छथि.
आब अंततः हमरा सब कें सुखद समाद भेटल अछि जे शारदा सिन्हा स्वस्थ छथि. ओ शीघ्र पहिने जकां सोशल मीडिया पर एक्टिव हेतीह से अपेक्षा. मिथिमीडिया टीम हिनक शतायु, दीर्घायु होएबाक कामन करैत अछि!


text:
वेबसाइट cashnocash.com पर क्लिक करि आसानी स' पता लगाओल जे सकैत अछि कि कुन इलाका के एटीएम म' नगदी अछि या नहि अछि। दावा अछि कि एहि वेबसाइट पर भेटै बाला नब्बे फीसदी जानकारि सही अछि। एहि वेबसाइट सँ एटीएम केर स्थिति जानबाक लेल महज इलाका केर पिन कोड डाले प्रीत अछि। ब्राउज़र म' cashnocash.com पर क्लिक कैरते वेबसाइट खुजैत अछि आर पिन कोड डालबाक लेल कहल जायत अछि। पिन कोड डैलतें ओहि इलाका के तमाम बैंक सभक एटीएम केर सूची आबैत अछि।
ऐहिक संगे कुन एटीएम म' नगदी अछि आर कुन म' नहि अछि इयो जानकारी बताओल जायत अछि। एटीएम म' नगदी नहि होयबाक शिकायत केँ दौर म' ई वेबसाइट बहुत मददगार साबित भ' रहल अछि


text:
चमोली जिला
चमोली जिला भारतक उत्तराखण्ड राज्यक गढ़वाल मण्डल अन्तर्गत अवस्थित एक जिला छी । चमोली जिलाक मुख्यालय चमोली गोपेश्वरमे अवस्थित अछि । चमोली जिला अपन सांस्कृतिक विरासत, हस्तकला, खानपान आ वन्य जीवनक लेल सम्पूर्ण राज्यमे प्रसिद्ध अछि । एहि ठाम विश्व सम्पदा क्षेत्रमे सुचिकृत फुलसभक उपत्यका राष्ट्रिय निकुञ्ज अवस्थित अछि ।
जनसङ्ख्या[सम्पादन करी]
भारतक सन् २०११ क जनगणना अनुसार चमोली जिलाक जनसङ्ख्या ३,७०,३५९ अछि । एकर क्षेत्रफल ७,६१३ वर्ग किलोमिटर अछि । सन् २०११ मे भेल भारतीय जनगणना अनुसार ई ठामक जनघनत्व ४९ वर्ग किलोमिटर अछि ।
भाषा[सम्पादन करी]
चमोली जिलामे प्राय हिन्दी भाषा आ अन्य क्षेत्रीय भाषासभ बाजल जाइत अछि ।


text:
कलकत्ता : मैथिलजन सहित समूचा देश लेल गौरवक बात अछि जे हमर सभक बीचक प्रतिभा विदेशो मे सुनाम केलनि अछि. खरका-बसंत (दड़िभंगा) निवासी आ कलकत्ता प्रवासी भाषाविद भास्करानंद झा 'भास्कर' केर अंग्रेजी कविता फिलिपीन्स'क सिलेबस मे शामिल कएल गेल अछि. गांधी आ मंडेलाक उल्लेख कएल कविताक चयन लेखन शैली आ समाहित व्यापक अर्थ कें देखैत कएल गेल अछि. विदेशक सिलेबस लेल कविताक चयन सन अभूतपूर्व उपलब्धि हासिल कएनिहार भास्कर झा मिथिला-मैथिलीक नाम उंच केलनि अछि. ललित नारायण मिथिला विश्वविद्यालय केर छात्र रहल भास्कर बाबू भाभा परमाणु संस्थान मे कार्यरत छथि. भास्करजी मैथिली, अंग्रेजी आ हिन्दी मे सामान रूप सं लिखैत छथि.
अंग्रेजीक कवि आ समीक्षक रूपें पहिचान
मातृभाषा मैथिली संगहि हिन्दी, अंग्रेजी मे सेहो खूब लिखैत छथि. विशेष क' अंग्रेजी लेखन मे हिनक सक्रियता पर्याप्त अछि. विश्व भरि मे अंग्रेजी साहित्यक युवा समीक्षकक रूप मे हिनक छवि बनल अछि. संगहि कविताक माध्यमे हिनक धमक सात समुंदर पार धरि अछि.
मैथिली साहित्य आ सिनेमा मे योगदान
भास्करजी अंग्रेजीक विद्वान रहितो मातृभाषा मैथिली मे सतत लेखनी चलबैत छथि आ मैथिली साहित्यकार मध्य बेस चर्चित युवा चेहरा छथि. मैथिली गीत, गजल, कविताक संग समीक्षा सेहो लिखैत छथि. एकर संगहि मैथिली नाटक, सिनेमा पर हिनक रिसर्च अतुलनीय अछि. ई मैथिली सिनेमा विषयक ब्लॉग सेहो लिखैत छथि.
भाषा-साहित्य, कला विषयक प्रखर वक्ता
भास्कर बाबू जें भाषाविद छथि, साहित्य पर हिनक नीक पकड़ि छनि. विभिन्न आयोजन मे बतौर वक्ता ई श्रोताक धियान आकर्षित करैत छथि. विविध विषयक सूचना एकत्रित क' पाठक आ श्रोताक सोझाँ आनब हिनक विशेषता रहल अछि.
मिथिमीडियाक सहयोगी आ सुचिन्तक
मिथिमीडिया शुरू भेलैक त' भास्कर बाबू एकर सिनेमा आ कला विषयक संपादन करैत छलाह आ एखनो बतौर परामर्शक जुड़ल छथि. साहित्य आ कला संबंधी निबंध आदि विभिन्न पत्र-पत्रिका मे अबैत रहैत छनि. एहिना आगू बढ़थि से शुभकामना!
मिथिमीडियाक सहयोगी आ सुचिन्तक
मिथिमीडिया शुरू भेलैक त' भास्कर बाबू एकर सिनेमा आ कला विषयक संपादन करैत छलाह आ एखनो बतौर परामर्शक जुड़ल छथि. साहित्य आ कला संबंधी निबंध आदि विभिन्न पत्र-पत्रिका मे अबैत रहैत छनि. एहिना आगू बढ़थि से शुभकामना!
Tags: हालचाल : एहिपार


text:
अगर अहां जागरण ग्रुप सं जुड़य चाहय छी तं बड़ नीक मौका अछि. जल्दी सं अपन बॉयोडाटा एकरा पठा दिऔ.
जागरण के रिपोर्टर आओर सब एडिटर्स लेल
पत्रकारिता मे डिग्री आ फेर डिप्लोमाधारी पत्रकार चाही जिनका कम सं कम 3-4 साल के अनुभव होए...नञि तं स्नातक के संग 7-8 साल के अनुभव जरूरी अछि.
अगर अहांके पास एतेक अनुभव अछि आ डिग्री/ डिप्लोमा अछि तं फेर अहां अप्लाई करि सकय छी.
एकरे संग मैंटीनेंस लेल सहायक प्रबंधक के सेहो जरूरत अछि. एहि लेल अहांके कोनो प्रिंटिंग प्रेस में 5 साल के अनुभव होबाक चाही. एहि लेल मैकेनिकल इंजीनियरिंग मे डिग्री/ डिप्लोमा सेहो मांगल गेल अछि.
जागरण अखबार के स्कैनिंग ऑपरेटर आ ग्राफिक डिजाइनर्स सेहो चाही. एहि लेल पांच सालक अनुभव जरूरी अछि.
अखबार के अपना नोएडा आओर दोसर प्रिंटिग यूनिट लेल प्रिंटिंग एक्जीक्युटिव आ यूनिट अटेंडेंट सेहो चाही जेहि लेल एक सं लsक 5 साल धरि अनुभव मांगल गेल अछि.
अगर अहां एहि ठाम काज करय चाहय छी तखन अपन बॉयोडाटा एहि ईमेल पर भेज दिऔ...
hr@nda.jagran.com
अगर डाक सं भेजय चाहय छी तं पता अछि-
दैनिक जागरण कार्यालय
डी-210, सेक्टर- 63, नोएडा, उत्तर प्रदेश
फोन- 0120- 3915800
लिफाफा आ फेर ईमेल में पोस्ट के जिक्र जरूर करि देब. बेसि जानकारी लेल एहि विज्ञापन के पढ़ि लिअ.
अहां सभ के हमर शुभकामना.


text:
पुलिस बस कंडक्टर अशोक क. गिरफ्तार क' लेना अछि मुदा बच्चा के माता पिता एहि कार्रवाई स' खुश नहि छथि। बताओल जे रहल अछि कि बस कंडक्टर बच्चा संग गलत हरकत केलनि जाहिक खिलाफ जखन बच्चा हल्ला करबाक प्रयास केलक त' बस कंडक्टर हुनकर हत्या क' देलनि।
दोसर दिस, बस कंडक्टर के परिजन सभक कहब अछि कि अशोक क' फसाओल जे रहल अछि आओर ओहिक आड़ म' असली गुनाहगार क' बचेबाक कोशिश काएल जे रहल अछि।
गुरुग्राम के कमिश्नर कहलनि कि हुनकर कोशिश अछि जे आगामी 7 दिन म' एहि मामला केर चार्जशील कोर्ट म' दायर क' देल जाएत, संगहि ओ एहि केसक पैरवी फास्ट ट्रैक कोर्ट म' करेबाक सेहो कोशिश करथिन। आगा ओ कहलनि कि आरोपी बस कंडक्टर अशोक के एहि मर्डर म' शामिल होयबाक पुख्ता भ' चुकल अछि। किनको आन केर शामिल होयबाक जांच काएल जे रहल अछि। ऐहिक अलावा स्कूल म' सुरक्षा व्यवस्था म' भेल लापरवाही केर जांचक लेल सेहो एक कमेटी बनाओल गेल अछि।
रेयान इंटरनेशनल स्कूल म' भेल प्रद्युम्न केर हत्याक 29 घंटा बीत जेबाक बाद हरियाणा के मुख्यमंत्री मनोहर लाल खट्टर कहलनि कि ओ बच्चा केँ गुनहगार सभके सजा दिएबाक लेल कुनु भी जांच करेबाक लेल तैयार छथि। पीड़ित परिवार केर प्रति संवेदना जतबैत मुख्यमंत्री मनोहर लाल खट्टर कहलनि कि कुनु भी हालत म' दोषी सभके बख्शल नहि जाएत किएक जे ई कुनु मामूली हत्या नहि अछि। आगा ओ कहलनि अधिकारी सभसँ सात दिनक भीतर जांचक रिपोर्ट मांगल गेल अछि। यदि एहिमे कुनु तरहक कमी पाओल गेल त' हर तरहक जांच करेबाक लेल ओ तैयार छथि।


text:
नवका- पुरनका लेख सर्च करु...
आब बिना ड्राफ्ट के लिअ शिक्षक पात्रता परीक्षा फॉर्म
शिक्षक पात्रता परीक्षा के फार्म आब बिना ड्राफ्ट के पाई दsक मिलत. बीच मे ड्राफ्ट के लsक भेल हंगामा के कारण सरकार के तरफ सं ऐना कएल गेल अछि.
असल मे राज्य मे आई-काल्हि जेम्हर देखु ओम्हर...चारु कात शिक्षक पात्रता परीक्षा के चर्चा चलि रहल अछि. राज्य के इंटर पास...बीए पास लोक सभ फार्म भरय मे लागल छथिन्ह.
मुदा शुरुआती तीन दिन बैंक ड्राफ्ट बनाबय मे भ रहल देरी के कारण कई ठाम हो-हल्ला भ गेल. गया... समस्तीपुर... छपरा आओर कई ठाम बैंक मे तोड़फोड़ सेहो भेल. बैंक मे ड्राफ्ट बनाबय मे होए वालादेरी सं लोक खिसिआ गेलखिन्ह.
लोक सभ के गुस्सा के देखैत सरकार तरफ सं कहल गेल अछि जे शिक्षक पात्रता परीक्षा फार्म लेबय लेल लोक के आब ड्राफ्ट देबय के जरूरत नहि अछि. अहां नकद फार्म खरीद सकय छी.
आब अहां एक सय रुपया नकद दsक काउंटर सं फार्म खरीद सकय छी. एससी-एसटी के लेल फार्म के दाम मात्र 50 टका अछि. लोक के गुस्सा के देखैत काउंटर के संख्या सेहो बढ़ाबय के आदेश देल गेल अछि.
एकटा नीक गप आओर अछि जे टीचर ट्रेंनिंग कएल उम्मीदवार के उम्रसीमा मे छूट के 5 साल सं बढ़ा कs 10 साल करि देल गेल अछि. एकरे संग महिला आओर ओबीसी के लेल उम्रसीमा 50 साल आओर एसएस-एसटी के लेल 52 साल करि देल गेल अछि.
पात्रता परीक्षा के फॉर्म 25 तारीख सं 6 जून तक मिलत. एकरा 10 जून तक भरि कs जमा करय के अछि. फॉर्म भरला के बाद 17 जुलाई के परीक्षा होएत.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
दरभंगा मे एकटा चुनावी सभा के लेल बोर्ड प्रैक्टिकल परीक्षा के जल्दी खत्म कs देल गेल. जेहि कारण बच्चा सभ अपन पेपर नीक सं नहिं द पएलाह. असल मे दरभंगा के खिरमा हाई स्कूल ( केवटी ब्लॉक ) मे 14 तारीख शनि दिन बोर्ड के प्रैक्टिकल परीक्षा जखन तय समय सं एक घंटा पहिले खत्म भ गेल त विद्यार्थी लोकनि सन्न रहि गेलाह. विद्यार्थी सभ लोकनि एकर विरोध कएलखिन्ह त हुनका सभ के बताएल गेलन्हि जे स्कूल मे एकटा चुनावी कार्यक्रम के कारण 10 बजे होए वाला परीक्षा 9 बजे शुरू करि देल गेल छल. किछ विद्यार्थी जे पहिने पहुंचलाह ओ त ठीक सं परीक्षा द पएलाह मुदा जे समय पर 10 बजे पहुंचलाह. हुनका एकहिं घंटा के समय मिललन्हि. सभ सं बड़का गप्प जे परीक्षा पहिने शुरू करि देल गेल मुदा एकरा बारे मे विद्यार्थी सभ के कोनो जानकारी नहिं देल गेल. हेड मास्टर साहेब के कहनाय छनि जे ई त हुनकर विशेषाधिकार छनि जे ओ समय के आगां- पाछा क सकताह. अगर ई विशेषाधिकार छलनि त ओ परीक्षा एक दिन बादो त करा सकैत छलखिन्ह. पार्टी के नेता सभ के सेहो एकर ध्यान राखबाक चाही छल जे छुट्टी के दिन स्कूल मे सभा... रैली... कार्यक्रम होय. मुदा नेताजी के कहनाय छनि जे ओ त कार्यक्रम करय के लेल पहिने स अनुमति ल लेने छलखिन्ह. आओर ई नेता छलखिन्ह देशक गृह राज्य मंत्री डॉ शकील अहमद जी. यूपीए के एहि चुनावी कार्यक्रम मे कांग्रेस के संग आरजेडी के नेता सभ सेहो शामिल छलाह. परीक्षा जल्दी खत्म करय के बाद मामला गरमएला पर दरभंगा के डीएम स्कूल के हेडमास्टर साहेब के तलब कएलखिन्ह. ओम्हर खबर इहो अछि जे मामला के गंभीर रूप लैत देखैत विद्यार्थी सभ के ई कहल गेल अछि जे तोरा सभ के पास कs देल जएतह मुदा कहय पड़तह जे ककरो परीक्षा नहिं छुटल आओर हमरा सभ के एकर जानकारी मिलि गेल छल.
-अजय मोहन प्रसाद, दरभंगा


text:
गंभीर रूप सं बीमार मरीज के बेहतर इलाज के लेल दरभंगा सं हवाई सेवा शुरू भ रहल अछि. ई हवाई सेवा दरभंगा सं कोलकाता के बीच शुरू होएत. एहि सेवा के शुरू करि रहल अछि कोलकाता के मेडिका सुपर स्पेशलिटी अस्पताल. एकरा लेल मेडिका सुपर स्पेशलिटी अस्पताल दरभंगा मे अपन एकटा केंद्र खोलत. जतय लोक विमान सेवा के लेल सम्पर्क क सकय छथिन्ह. एहि के लेल करीब 40 हजार रुपया खर्च करय पड़त.
अखन उत्तर बिहार..नेपाल के काफी लोक इलाज के लेल दरभंगा...लहेरियासराय आबय छथिन्ह. कई बेर एहन होएत अछि जे सीरियस पेशेंट के आगां के इलाज के ले पटना... दिल्ली ट्रांसफर करि देल जाएत अछि. मुदा पटना... दिल्ली ल जाए मे समय लागय के कारण कतेक मरीज ओहि नीक इलाज के सुविधा नहि उठा पाबय छथिन्ह. आब एहि हवाई सुविधा के बाद लोक मरीज के जल्दी इलाज मुहैया करा पएथिन्ह.
पटना... दिल्ली नहि कोलकाते सही... शुरुआत भ गेल अछि. आगां दोसर ठाम के सेवा सेहो शुरू भ सकैत अछि. मुदा एहि के लेल मरीज के परिजन के दरभंगा स्थित मेडिका सुपर स्पेशलिटी अस्पताल केंद्र पर सूचना देबय के चारि घंटा बादहि हवाई सुविधा मिलि सकत. आओर ई सुविधा आम लोक के लेल नहि अछि. आम मरीज एतेक टका के इंतजाम नहि करि पएताह.
मुदा पाए वाला लोक के पाए देलाह के बादहुं नीक सेवा मिल जाएत अछि त एहि मे कोनो बेजाए गप नहि. शुरुआत अछि बेसि लोक एकर फायदा उठयथिन्ह त आगां एकर भाड़ा मे कमि आबि सकैत अछि. अखन सभ किछ नीक रहल त दू दिसंबर सं ई सेवा शुरू भ जाएत.


text:
अप्रकाशित कृतिक विवरण
मैथिल दुर्गादत्त ओ हुनक छन्दःशास्त्रीय ग्रन्थ वृत्तरत्नावली
छन्दःशास्त्रक रचनाक परम्परा मिथिलामे प्राचीन काल सँ रहल अछि। हलायुध (11म शती), रविकर मिश्र, दामोदर मिश्र, हरिहर, रमापति उपाध्याय, गंगादास, कालिदास मिश्र, म.म. भीष्म मिश्र, राघव झा, विद्यानाथ मिश्र, जानकीनन्दन कवीन्द्र, केशव, मधुसूदन, चिरंजीव, बबुजन झा, वसंत मिश्र आदि मैथिल रचनाकार भेल छथि, जे छन्दःशास्त्र पर अपन लेखनी चलौलनि। मिथिलाक छन्दःशास्त्रक परम्परा पर विशेष अध्ययनक लेल डा. त्रिलोकनाथ झाक पुस्तक Contribution of Mithila to Sanskrit Kavyas and Sahityasastra पुस्तक द्रष्टव्य अछि। इ दिल्लीक नाग प्रकाशन सँ 1995ई.मे प्रकाशित अछि।
एहि परम्परा मे दुर्गादत्तक वृत्तमुक्तावलीक प्रसंग चर्चा एतए अपेक्षित अछि। दुर्गादत्तक नामसँ एक पंडित म.म. बच्चा झाक पिता सेहो छलाह। बहुत गोटे भ्रमसँ हिनकहि वृत्तमुक्तावलीक रचनाकार मानि लैत छथि। History of Tirhut (पृ. 127) मे कहल गेल अछि जे हिनक समय एखनि धरि निर्धारित नहिं भए सकल अछि मुदा हिनका 16म शतीसँ पूर्वक नहिं मानल जाए सकैत अछि।
हिनक परिचय सम्बन्धमे Migration and Achievement of Maithil Panditas मे डा. जे. सी. झा बड़ भ्रम उत्पन्न कएने छथि। ओ दुर्गादत्त झाक समय 1750सँ 1820 दैत छथि आ तखनि हुनका रत्नपाणिक पुत्र आ म.म. बच्चा झाक पिता मानि लेने छथि। संगहि कालीप्रतिष्ठा आ वृत्तमुक्तावलीक दूनूक रचनाकार एही दुर्गादत्त केँ मानि लेने छथि। वस्तुतः नवानीक दुर्गादत्त झा उपाधि वाला थिकाह आ वृत्तमुक्तावलीक रचनाकार दुर्गादत्त मिश्र थिकाह जेना कि डा. श्याम नारायण सिंह History of Tirhut मे लिखैत छथि।
म.म. हरप्रसाद शास्त्री वृत्तमुक्तावलीक रचयिता दुर्गादत्त कें बुंदेला राजा हिन्दुपतिक आश्रयमे मानने छथि।
Vrtta-muktavali is by Maithila Durga-datta (I.0. Catal, 1113). The author was patronised by Hindu-pati, a raja of the Bundela tribe. The first king of the dynasty was Campati-rao; his son Chatra-sala; his son was Sabha- simha. (A Descriptive Catalogue Of The Sanskrit Manuscripts 1931 Vol. VI Vyakarana Royal Asiatic Society MM Haraprasada Shastri, by Royal Asiatic Society MM Haraprasada Shastri)
वास्तविकता अछि जे वृत्तमुक्तावलीकार दुर्गादत्तक सम्बन्धमे जे किछु लिखल गेल अछि से पाण्डुलिपि-विवरणीक आधार पर। एतए हमरा एहि ग्रन्थक एक पाण्डुलिपि उपलब्ध अछि जे संवत् 1866मे भराम गाम मे रामवत्स नामक व्यक्ति द्वारा लिपिबद्ध कएल छल। तदनुसार एकर लेखनकाल 1810ई. थीक। एकर पुष्पिकामे एहि प्रकारें अछि-
इतिश्रीमैथिलदुर्गादत्तविरचितायां वृत्तमुक्तावल्यां वृत्तबोधको नाम तृतीयः प्रयासः। शुभमस्तु संवत्सरः 1866 मिथिलादेशे भरामग्रामे लिखितोऽयं ग्रन्थो रामवत्सेन।
सम्प्रति ई पाण्डुलिपि जम्मूक रघुनाथ टेम्पुल ट्रस्टक पुस्तकालयमे सुरक्षित अछि आ एकर डिजिटल कापी ई-गंगोत्रीक द्वारा बेबसाइट पर उपलब्ध कराओल गेल अछि। एहि पाण्डुलिपिक पहिल पत्र अनुपलब्ध अछि आ ग्रन्थक 10म श्लोकक उत्तरार्द्धसँ उपलब्ध अछि।
ई ग्रन्थ तीन ‘प्रयास’ नामक अध्यायमे विभक्त अछि। प्रथम प्रयासमे वर्ण, लघु-गुरु विवेचन, मात्रा, प्रस्तार आदिक उल्लेख अछि आ दोसर प्रस्तारमे मात्रिक छन्दसभक लक्षण कहल गेल अछि। एहिमे ग्रन्थकार लिखैत छथि जे छन्दक नवीन पद्य बनाए राजाक वर्णन करबाक लेल दोसर लक्ष्यक संग छन्दक लक्षण लिखैत छी-
अथ नूतनपद्येन वर्णनाय महीपतेः।
लक्ष्यान्तरेण सहितं छन्दोलक्षणमुच्यते।।
उदाहरणस्वरूप उपगीति छन्दक उदाहरण देखल जाए-
हिन्दूपतेतिशोणस्तावकभालस्थितो बिन्दुः।
उदयाद्रिशृङ्गसङ्गिश्रीसूर्यस्य श्रियं जयति।।
अर्थात् हे राजा हिन्दूपति! अहाँक कपार पर जे तिलक अछि से उदयाचल पर्वतक चोटीपर स्थित सूर्यदेवक शोभाकेँ जितैत अछि।
एहिना ओ राजाक गुणगान करैत कालिञ्जर नामक दुर्गक उल्लेख करैत छथि-
तव कालञ्जरदुर्गं कैलाशनगादीशदुर्गमं मन्ये।
श्रीनीलकण्ठवासः कथमिह पातोन्यथा हि तमुपेक्ष्यः।।
दोहाक उदाहरण दैत लिखैत छथि-
यशोविशोभितविधुकला धवलीकृतसंसार।
श्रीहिन्दूपतिभूपते चिरञ्जीवि सदुदार।।
सोरठाक लक्षण दए ओकर उदाहरण दैत छथि-
वारिधयो भुवि सप्त कथयन्तीति न केधुना।
तत्तु यशःपथिकेन दृष्टन्ते नृप तेमुना।।
एहि देसर प्रयासमे आर्या, गीति. उपगीति, विगाथा, गाथिनी, सिंहनी, दोहा, सोरठा, दीपक, आभीर, हालि, छत्ता, पादाकुलक, अलिला, प्रज्झटिका, सिंहावलोकित, कुण्डलिया, रोला, चौपैया, छप्पय, हरिगीतिका, मरट्टा, पद्मावती, त्रिभङ्गी, आदि छन्दक विवेचन अछि। तेसर प्रयासमे वर्णवृत्तक लक्षण आ उदाहरण अछि। सभ उदाहरण में रचनाकार अपन आश्रयदाता राजा हिन्दुपतिक नाम कोनो ने कोनो शब्दें लैत छथि।
एहिना म.म. भीष्ममिश्रक वृत्तदर्पणक दूटा पाण्डुलिपि उपलब्ध अछि।


text:
नवका- पुरनका लेख सर्च करु...
सड़क निर्माण मे देरी
उत्तर बिहार के चारिटा जिला दरभंगा... मधुबनी... समस्तीपुर आओर वैशाली मे सड़क निर्माण के काज कछुआ गति सं चलि रहल अछि. एहि चारु जिला मे स्टेट हाईवे के निर्माण मे केंद्रीय एजेंसी इरकॉन लागल अछि. मुदा काज बड़ धीरे -धीरे चलि रहल अछि. सरकार के तरफ सं इरकॉन के समय पर काज पूरा करय के निर्देश देल गेल अछि. मुदा लागि नहिं रहल अछि जे काज समय पर पूरा होएत. ओना इरकॉन क कहनाय अछि जे दिसम्बर तक एहि जिला मे कोलतार...अलकतरा के काज पूरा कs लेल जाएत. एहि चारु जिला मे 331 किलोमीटर सड़क बनय के अछि आओर एहि पर 534 करोड़ रुपया खर्च होएत.
1 टिप्पणी:


text:
विकिपिडिया:विशेषाधिकार निवेदन
मैथिली विकिपिडियामे अनेक प्रयोक्ता-स्तर स्थापित अछि। जे निम्न रहल अछि :-
- प्रयोक्ता,
- बोट समूह,
- प्रबन्धक,
- प्रशासक,
- खाता निर्माणकर्ता,
- आइपी अवरोध मुक्त,
- स्वसमिक्षक प्रयोक्ता (Auto Patrolled),
- अनुमोदित प्रयोक्ता (Auto Confirmed),
- समीक्षक (Reviewer),
- प्रयोक्ता जाँच (CheckUser)
ई परियोजना भिन्न भिन्न प्रयोक्तासभके विकिपिडियामे उपलब्ध रहल किछ प्रयोक्ता विशेषाधिकार प्रदान करैक लेल अछि। जे ओ प्रयोगकर्तासभके अपन विकि-कार्य कुशल आ सुचारू रुपसँ कऽ सकै। मैथिली विकिपिडियामे विशेष अधिकारसभ अन्तर्गत निम्न अधिकार उपलब्ध अछि -
- प्रशासक: प्रशासकक समस्त अधिकार एतय देखी।
- प्रबन्धक: प्रबन्धकक समस्त अधिकार एतय देखी।
- स्वसमिक्षक प्रयोक्ता (Auto patrolled): ई वर्गक प्रयोगकर्तासभद्वारा अङ्कित कएल गेल सम्पादन साँच मानल जाइत अछि। स्वसमिक्षकसभ विकिपिडियाक विश्वसनीय प्रयोक्ता मानल जाइत अछि।
- समिक्षक (Reviewers): ई वर्गक प्रयोगकर्ता अन्य प्रयोक्तासभक सम्पादन जाँच करैक अधिकार राखैत अछि। समिक्षकसभद्वारा अङ्कित कएल गेल सम्पादन साँच मानल जाइत अछि जे प्रबन्धक तथा रोल्ब्याकर्ससभ सेहो पूर्ववत नै करि सकैत अछि।
- पञ्जजीकृत प्रयोक्ता :ई वर्गक प्रयोक्तासभ विकिपिडियाक ओ पञ्जीकृत प्रयोक्ता छी जे अर्धसुरक्षित लेखसभक सम्पादन कऽ सकैत अछि। ई अधिकार दर्ता भेल प्रयोक्तासभके दश टा सम्पादन वा चारि दिन बाद स्वत: मिलैत अछि मुदा यदि कोनो प्रयोक्ता ई अधिकार लेल अनुरोध करत तँ ओ प्रयोगकर्ताके ई वर्गक प्रयोक्ता बनाएल जा सकैत अछि। ई प्रयोक्ताके समस्त अधिकार एतय देखी।


text:
डॉ कैलाश कुमार मिश्र
जे अहि धरती पर आयल अछि ओकर जेनाइ सेहो निश्चित छैक। एहि विधान के कियोक नहि टालि सकैत अछि। आई मैथिलीपुत्र प्रदीप अनन्त यात्रा मे चल गेलाह। मैथिलीपुत्र प्रदीपक जन्म 30 अप्रैल 1936 दरभंगा जिलाक कथवार गाम मे एक सामान्य परिवार मे भेलनि। हिनकर मूल नाम श्री प्रभु नारायण झा छलनि। साहित्य प्रदीप नाम सँ लिखय लगलाह। बाद मे अपन गीत आ कवित्त सँ अतेक ख्यातिप्राप्त केलनि जे मैथिलीपुत्र प्रदीप भ’ गेलाह। प्रदीप जी 30 मई 2020 के दरभंगाक बेलवागंज आवास पर अहि नश्वर शरीर के छोड़ि अनंत यात्रा हेतु विदा भ’ गेलाह। हुनक मृत्यु सँ मैथिली साहित्यक भक्ति परम्पराक एक बहुत मजबूत ठाढ़ि खत्म भ’ गेल।
प्रदीपजी भक्तिभाव, जनसरोकार आ अध्यात्म मे रमल साहित्यकार छलाह। हिनक नाम लैत लोकक मोन आ ह्रदय मे एक एहेन साधकक छवि स्वतः बनय लगैत छैक जे कोनो मंदिर मे बैसल गेरुआ वस्त्र धारण केने, उन्नत भाल पर पीयर आ लाल चानण केने निर्विकार भाव सँ जन-जन के कल्याण हेतु संगहि मैथिली भाषा-संस्कृतिक उचित सम्मान आ उत्थान लेल अपन भगवान सँ सङ्गीतमय वार्तालाप क’ रहल हो। हठी भक्त जकाँ ज़िद क’ रहल हो। निहौरा क’ रहल हो। भगवान आ भक्तक भाव स्पष्ट देखल जा सकैत छल हुनक गीत मे आ एक भक्तक रूप मे हुनकर समर्पण मे। मैथिलीपुत्र प्रदीप ओ नाम अछि जकर चर्च होइते देरी लोकक भक्ति पक्ष तुरत द्रुतगति सँ जाग्रत भ’ उठैत छैक आ ठोर स्वतः “जगदम्ब अहीं अबलम्ब हमर” गाबय लगैत छैक। जे अपन रचनाक नाम मैथिलीपुत्र प्रदीप के नाम सँ जन-जन मे उपस्थित छथि।
प्रदीप जनकवि छलाह। भक्त कवि छलाह। ई अपन साहित्य यात्रा 1954-55 ईसवी सँ प्रारम्भ केलनि आ 1955 मे हिनक प्रथम पोथी गुलाबक बहार प्रकाशित भेलनि। ओ १९६० सँ १९८० ईस्वी धरि समस्त मिथिलाक जन-जन मे व्याप्त कवि-गीतकार छलाह। ओना त’ जे सब हुनका सँ परिचित छथि तिनका सबसँ काने-काने ज्ञात भ’ रहल अछि जे प्रदीप लगभग 36 पोथिक रचना केलनि। हमरा लग जे जानकारी उपलब्ध अछि ताहि ज्ञाने 29 पोथी छपल छनि तकर प्रमाण भेटैत अछि आ किछु पोथी एखनो छपबाक बाट जोहि रहल छनि। हिनक रचना देखला सँ इहो स्पष्ट होइत अछि जे गोटेक रचना ई हिंदी मे सेहो लिखने छथि।
हिनक प्रकाशित पोथी सब छनि:
- गुलाबक बहार (1955)
- अमोल बोल (1957)
- टुन्नी दाईक सोहाग {गीत} (1959-60)
- सोहाग – नाटक (1962)
- गीत प्रदीप (1964)
- उगल नव चान (1965)
- कुहुकल कोइलिया (1967)
- क्रांति गीत (1967)
- नागेश्वर भक्तिमाला (1969)
- अष्टदल – भक्ति गीत (1977)
- जगदम्ब अहीं अवलम्ब (1978)
- एक घाट तीन बाट (1985)
- स्वयंप्रभा -कथाकाव्य (1985)
- श्रीरामहृदय – काव्य (1988)
- श्रीकामाख्या परिभ्रमण – हिंदी (1993)
- साधना -प्रार्थना (1993)
- भक्तिगीत “प्रदीप” (1994)
- आरती संग्रह (सावित्री सत्र) (2001)
- श्रीमद्भागवत गीता (2001)
- द्वादश स्तोत्र (2002)
- अन्हारसँ इजोतमे आउ (2004)
- श्रीराघवलीला महाकथा (2006)
- श्रीनटवरलीला महाकाव्य (2007)
- श्रीत्रिशूलिनी आरती संग्रह (2007)
- कामाख्या परिभ्रमण आ जीवनगीत (2008)
- नामपट्ट (अनुराधा) उपन्यास (2008)
- श्रीसीतावतरण काव्य (2009)
- श्रीसीतावतरण महाकाव्य (2010)
- श्रीसीतावतरण सम्पूर्ण महाकाव्य (2011)
हिनका पढला सँ ज्ञात होइत अछि जे आरंभ मे ई प्रेम, विरह सब तरहक कविता रचैत छलाह। मुदा बाद मे भक्ति भावक गीत रचनाई शुरू केलाह। जहिना महाकवि विद्यापति ठाकुर आ ‘जय जय भैरबि’ एक दोसरक पूरक अछि आ अहि गीतक नाम लैत विद्यापति लोकक मानस पटल पर आबि जाइत छथि तहिना प्रदीपक ‘जगदंब अहीं अवलम्ब हमर’ गीतक मेल छनि। मिथिला चाहे भारतक हो अथवा नेपालक , कियोक मैथिल एहेन नहि भेटताह जे अहि गीत के बारे मे आ एकर कवि मैथिलीपुत्र प्रदीप के नहि जनैत होथि। ई छलनि हुनक USP ।
ओना त’ प्रदीप लोकक कवि छलाह आ लोक सदैव हुनका अत्यधिक सिनेह दैत रहलनि। लोकक सँग हुनक प्रेम भविष्य मे चलैत रहतनि मुदा हुनका कोनो तरहक सरकारी अथवा सांस्थानिक सम्मान अथवा सहायता नहि भेटलनि। ई प्रमाणित करैत अछि जे मैथिली साहित्य मे गैंग कतेक जड़ि धरि घुसल अछि। कवि अथवा साहित्यकार के जनक सँग कतेक सम्बन्ध छैक, नारी पर ओकर की सोच छैक, माटिक इतिहास आ संस्कार सँ कतेक अपना आपके जोड़ैत अछि, भाषा के पति ओकर कतेक समर्पण छैक, सामान्य वर्ग लेल कोना सोचैत अछि, प्रेमक विवेचन कोना करैत अछि, ई सब किछु मूल बिंदु छैक जाहि पर हमरा जनैत एक साहित्यकार के रचनात्मक गंभीरता देखबाक चाही। अगर ओ अहि सब बात पर प्रखर अछि। शब्द विन्यास दिस जाग्रत अछि त ओ एक शाश्वत साहित्यकार अछि। आ ई सब गुण प्रदीप मे छलनि। ओ शुरू प्रेम सँ केलनि। जे प्रेमक शब्द नहि गढ़त ओ भक्तिक अनुराग की लिखत? कालिदास सँ तुलसीदास सब अपन प्रेमक हेतु प्रसिद्ध छथि। विदेसियाक पत्नी अथवा नायिका के भाव ओ “परदेसिया के चिट्ठी लिखै छै बहुरिया” के माध्यम सँ व्यक्त करैत छथि। ओकर प्रेम सँग आर्थिक विपन्नता एवं कष्टक रेखा सेहो खिचेत छथि।
प्रदीप जी अपन साहित्यकार हृदय केँ समाज सँ , महिला पात्र सँ , दलित सँ जोड़ैत छथि। अदर्स के भाव अपना मे अनैत छथि। यैह कारण छैक जे ओ “पहिर लाल साड़ी, उपारै खेसारी” मे गरीबी आ प्रेम दुनूक वर्णन करैत छथि। दलित विमर्शक ई अनुपम संदर्भ अछि हिनक युगक मैथिली गीत मे। ई गीत हुनका एकाएक जन-बोनिहारक साहित्यकार बना दैत छनि। अहि पर मैथिली साहित्यक आलोचक कतेक काज केलाह ई अलग प्रश्न भ सकैत अछि।
आब बात करैत छी सीता पर। प्रदीप जी सीताक व्यक्तित्व अपना हिसाबे ठाढ़ करैत छथि। गढ़ैत छथि। सीता बेटी, बहिन आ देवी तीनू रूप मे हिनक रचना मे अबैत छथि। अपन नाटक मे गीत आ कविताक विलक्षण मिश्रण करबा मे निपुण छलाह प्रदीपजी। जखन सब गुण देखब आ जनता मे हुनक छाप आ जन समुदाय अर्थात लोक मे हुनक छवि देखब त’ लागत जे सांस्थानिक कर्ता धर्ता कतहुँ ने कतहुँ कोनो कुचक्र चला हुनका सङ्गे किछु ने किछु अन्याय जरूर केलनि! खैर! लोकक स्वीकृति आ प्रेम साहित्यकार के अमर बनबैत छैक। ओ लोकक कंठहार बनल रहल छथि, बनल छथि आ बनल रहता। वैह हुनक सबसँ पैघ पुरस्कार छनि।
मैथिली साहित्य मे मैथिलीपुत्र प्रदीप पर एक क्रिएटिव विजुअल बॉयोग्राफी बनक चाही। हुनक किशोर प्रेम सँ अध्यात्म प्रेमक यात्रा कियोक त’ देखाबय संसार के! एहेन साहित्यकार बेर बेर अहि धरा पर नहि अबैत छथि। आई मिथिलाक माटि, गाछ, बृक्ष सब कनैत अछि, मुदा स्वर्गक देवता अवश्य अति प्रसन्न हेताह कारण हुनक सर्वगुणी भक्त जे हुनका लग जा रहल छनि। मिथिलारत्न मैथिलीपुत्र प्रदीप के विनम्र श्रद्धांजलि।


text:
नवका- पुरनका लेख सर्च करु...
बौद्ध पर्यटन क्षेत्रक विकास
काल्हि हम गप्प करय छलहुं जे बिहारक सड़कक हाल बड़ खराब अछि. विदेशी पर्यटक सभ एतय नहिं आबय चाहैत छथिन्ह. सड़क स्थिति एतेक खराब अछि जे एहि रुट पर दु बेर अएला-गेला के बाद लगैत अछि जेना पूरा शरीर के अंजर-पंजर ढील भs गेल. चलु देर सं सही सरकार जागल अछि. सरकार बौद्ध पर्यटन क्षेत्र मे चारि लेन वाला सड़क बनाओत. शुरू मे एहि के लेल बोधगया... गया... हिसुआ... राजगीर... नालंदा... बिहारशरीफ... बख्तियारपुर के जोड़य वाला सड़क बनाओल जाएत. चारि लेल वाला एहि सड़कक लम्बाई करीब चारि सय अस्सी किलोमीटर होएत. एहि सड़कक सभस बड़का गप्प ई अछि जे एकरा लेल जापान बैंक फॉर इंटरनेशनल को-ऑपरेशन पाई देबय लेल तैयार भs गेल अछि.
एहि लेल ई जापानी बैंक सोलह सय करोड़ रुपया देत. उम्मीद अछि जे बिहार सरकार एहि परियोजना सं जुड़ल सभ जानकारी दुर्गापूजा तक बैंक के सौंप देत. ओकर बाद जे जरूरी प्रक्रिया अछि ओकरा निपटा कए सड़क बनाबय के काज अगिला साल होली सं शुरू भs जाएत. सड़क बनला सं एहि क्षेत्र के पर्यटन मे तेजी आएत.
सदस्यता लें टिप्पणियाँ भेजें (Atom)


text:
मैथिली किस्सा : मिथिला दरबार प्रवेश द्वार पर नियुक्त एकटा द्वारपाल अत्यधिक लोभी आ घुसखोर छल। प्रायः दोसरे-तेसरे गोनू झाकेँ किछु-ने-किछु पुरस्कार भेटैत छलनि आ से देखि ओही द्वारपालकेँ करेज फाटय लगैक। ओ सदिखन मनमे यैह योजना बनाबय जे कोहुना गोनू झा केँ फेरमे देल जाय, जाहिसँ प्राप्त पुरस्कारक किछु अंश ओकरो भेटि जाइक।
गोनू झा मनहि-मन द्वारपालक आशय बुझैत छलाह। एक दिन मगधसं एकटा पंडित शास्त्रार्थ करबाक उद्धेश्यसं दरबारमे अयलाह। मिथिला नरेश घोषित कयलनि जे हमरा दरबारक जे क्यो पंडित एहि मगध पंडितकेँ शास्त्रार्थमे पराजित करताह हुनका मुँहमाँगल पुरस्कार भेटतनि। दोसरे दिन शास्त्रार्थक समयक निर्णय भ गेल। शास्त्रार्थक दिन सभ पंडित नियत समय पर आबिक बैसि गेलाह। मुदा गोनू झाकेँ ओहि दिन दरबारमे आब मे बिलम्ब भ गेलनि। पैघ – पैघ डेग बढओने जखन गोनू झा प्रवेश द्वारपार पहुँचलाह त देखैत छथि जे प्रवेश द्वार बन्द अछि ओ ओत निशिचन्त भावे द्वारपाल बैसल अछि। गोनू झा हफसैत द्वारपालसं निहोरा कयलथिन जे आइ हमरा आब मे बड़ विलम्ब भ गेल। जल्दी प्रवेश द्वार खोलि दैह।
द्वारपाल निशिचन्ततापुर्चक हुनका दिस तकैत बाजल – ‘शास्त्रार्थ प्रारम्भ भेला बहुत काल भ गेलैक। एखन अपनेकेँ गेलासं शास्त्रार्थमे बाधा हेतै। महाराज हमरा पर कुपित हेता। हमरा माफी देल जाय। हम द्वार खोलबासं सर्वथा असमर्थ छी।’ गोनू झाकेँ भाँगठ नहि रहि गेलनि जे द्वारपाल की चाहैत अछि। ओ मनहि-मन किछु सोचि़क द्वारपालक खुशामद करैत बजलाह – ‘आइ दरबारसं जे किछु पुरस्कार भेटत ओ सभटा अहीं केँ द देब। आबो त द्वार खोलि दिअ।” आन्हर चाहय दुनु आँखि। द्वारपाल तुरत द्वार खौलैत बाजल – ‘आन क्यो रहितैक त हम किन्नहु द्वार नहि खोलितहूँ मुदा अहाँक – गप्प त भिन्न अछि। हे, त मोन राखब।”
शास्त्रार्थमे गोनू झा ओहि मगध पंडित केँ पानि पियाक छोड़ी देलथिन। मिथिला नरेश प्रसन्न भ कोषपालकेँ आदेश देलथिन जे गोनू झाकेँ एक सहस्त्र स्वर्ण-मुद्रा पुरस्कार स्वरुप देल जाय। एहि पर गोनू झा उदास होयबाक नाटक करैत कहलथिन – “महाराज, काल्हि अपने घोषित कयने रहिऐक जे मगध – पंडितकेँ पराजित कइनिहारक मुँह माँगल पुरस्कार भेटतैक मुदा आइ दोसरे गप्प सुनि रहल छी।” मिथिला नरेश मुस्की दैत उत्तर देलथिन ‘बेस, बुझि गेलौं। कोषपाल, हिनका दू सहस्त्र स्वर्ण-मुद्रा देल जाय।’ गोनू झा अविचलित होइत बजलाह – “सरकार, हमरा मुँहमाँगल पुरस्कार भेटबाक चाही।” मिथिला नरेश – ” बेस, मांगू अहाँ की माँगैत छी?” गोनू झा बजलाह – ‘महाराज, जाँ अपने हमरा पर प्रसन्न छी त आजुक पुरस्कार मे हमरा बीस सोंटाक पीटाइ चाही।”
इहो पढू : गोनू झा के माँ कालीक साक्षात दर्शन
गोनू झाक विचित्र मांग सुनिक सभ व्यक्ति विस्मित भ गेल। नरेशक बारम्बार आग्रह कयलोक उपरांत जखन गोनू झा अपन मांग पर डटल रहलाह त हारि क नरेश दण्डधारीकेँ बजओलनि आ ओकरा आदेश देलथिन जे गोनू झाकेँ बीस सोंटा मारल जाय। दण्डधारी जखन हाथ सोंटा ल गोनू झा दिस बढ़ल कि गोनू झा अपन हाथ उठबैत महाराजकैँ सम्बोधन कयलनि – “सरकार, हम द्वारपालक संग वचनबद्ध छी जे आजुक पुरस्कार हम ओकरे देबैक, आ तेँ ई पुरस्कार ओकरे देल जाय जं हमरा कथनमे किछु संशय लगैत होअत तं द्वारपालसं पुछिये लेल जाय। द्वारपालसं जखन तं पूछल ओ गोनू झाक गपकेँ सहर्ष स्वीकार कयलक। फेर की छल। दण्डधारी गनि क बीस सोंटा द्वारपालकेँ लगओलक। ओहि दिनसं द्वारपालक नानी ने मरिहनु जे फेर गोनुसं अराड़ी मोल लेबाक साहस करथि।
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
कलकत्ता/पटना. मिथिला-मैथिली हितचिंतक आ कइएक दशक सं समाजसेवा मे लागल किशोरीकांत मिश्र केर स्वास्थ्य खराप छनि. हुनका पहिने डीएमसीएच मे भर्ती कराओल गेल फेर हुनक बेजाय स्थिति कें देखैत डागदर हुनका इंदिरा गाँधी आयुर्विज्ञान संस्थान पटना रेफर क' देल. शुगर केर कमी भेला पर ओ अचेत भ' गेल छलाह. टटका समाद अनुसार हुनक स्वास्थ्य स्थिर अछि. चिकित्सीय जांच जारी अछि. युवा साहित्यकार मिथिलेश कुमार झा केर अनुसार हुनक स्वास्थ्य मे सुधार केर अपेक्षा कयल जा रहल अछि. तबियत स्थिर भेने सकारात्मक समाद केर आश मे सकल मैथिल समाज अछि. ज्ञात हो जे किशोरी बाबू केर स्वास्थ्य खराप भेल छल. ब्रेन हेम्ब्रेज केर आशंका सं डागदर एखन मना कयलक अछि आ हुनक डायबिटिक स्तर मे संतुलन पर धियान देल जा रहल अछि. ओना अचेत भेल किशोरी बाबू आब कने-मने होश मे छथि आ आंखि फोलैत छथि जाहि सं हुनक स्वास्थ्य सुधार केर आश बढल अछि. दू दिन पहिने हुनक स्थिति बिगड़ल छल. वयोवृद्ध मिथिला-मैथिली आंदोलनी केर स्वास्थ्य सुधार केर कामना सकल समाज करैछ.
(Report: मिथिमीडिया ब्यूरो)
(Report: मिथिमीडिया ब्यूरो)
Tags: हालचाल


text:
कथा 4 मइ 1886 इस्वीक अछि। अमेरिकाक शिकागो स्थित हेमार्केट चौक पर ओहिठाम मजूर लोकनिक भारी जुटान भेल छलैक। कारण ? - तहिया ओतुक्का मजूर सभक आम हड़ताल रहैक। उदेश्य ? - हुनका लोकनि केँ दिन-राति खटेबा, काज करेबा उत्तर हुनका सभक इच्छा, घोषणा जे सभटा श्रमिक वर्ग सँ आठ घंटा सँ बेसी काज नहि करबाओल जाय। अवसर कोनहुँ प्रकारक अप्रिय घटनाक आशंकाक ध्यान रखैत अमेरिकी शिकागो पुलिसक बहाली सेहो भेल छलैक। एही मध्य एकटा अनजान व्यक्ति द्वारा भीड़ पर एक गोट बम चलाओल गेल। तकरा उत्तर पुलिस द्वारा सेहो भीड़ दिस गोली फायर भेल। परिणामस्वरूप घटना मे सात गोट मजूरक तत्काल मृत्यु भ' गेल। तथापि घटनाक किछुए समय उपरान्त अमेरिकी सरकार द्वारा एक शिफ्ट मे काज करयबाक अधिकतम अवधि आठ घंटा क' देल गेल। तहिए सँ ओहि सात मजूरक श्रद्धांजली स्वरूप, हुनकालोकनिक स्मरण मे प्रत्येक बर्ख आजुक दिन 1 मइ केँ मजूर दिवस मनाओल जाइत अछि।
तकर आरंभ 1886 इस्वी मे शिकागोए शहर मे भेल छलैक। जकर श्रेय निवर्तमान अमेरिकी सरकार केँ जाइत छैक। आइ एकर चलनसारि जगत भरि मे अछि। भारत सहित लमसम सभटा देश वर्तमान समय मे 8 घंटा अधिकतम काज करयबा संबंधित कानून सेहो बनऔने अछि। जहाँ धरि गप्प भारतक अछि त' अप्पन देश मे एहि मजूर दिवसक आरंभ चेन्नइ मे भेल छल। आ पहिलुक बेर 1 मइ 1923 इस्वी मे श्रमिक वर्गक समर्पित ई दिवस मनाओल गेल छल। अस्तु। ___________ ◆ बालमुकुन्द


text:
निक्की हेली
निम्रता निक्की रन्धावा हेली (अंग्रेजी: Nimrata Nikki Randhawa Haley, जन्म: २० जनवरी १९७२) अमेरिकाक दक्षिण क्यारोलाइना प्रान्तक गभर्नर छी । ओ भारतीय मूलक दोसर अमेरिकी गभर्नर आ पहिल महिला गभर्नर होमएक गौरव हासिल केनए अछि । एहिसँ पूर्व भारतीय मूलक बबी जिन्दल अमेरिकाक लुइजियाना प्रान्तक गभर्नर बनल छल । ओ वर्तमानमे साउथ क्यारोलिना प्रान्तक लेक्सिङ्गटन काउन्टीसँ सांसद छी । हेली सिख माता-पिताक बेटी छीजकर पूर्वज अमृतसरसँ आबि अमेरिकामे बैसल छल ।[१][२]
प्रारम्भिक जीवन[सम्पादन करी]
सन्दर्भ सामग्रीसभ[सम्पादन करी]
- ↑ "निक्की हेली न्यूज वीक के आवरण पर", वेबदुनिया हिन्दी।
|accessyear=प्यारामिटर ग्रहण नै केलक (सहायता)
- ↑ "निक्की हेली की लोकप्रियता बढ़ी", बिजनेस स्टेंडर्ड, २१ फ़रवरी २०१३।
|accessyear=प्यारामिटर ग्रहण नै केलक (सहायता)
बाह्य लिङ्कसभ[सम्पादन करी]
- गवर्नर निक्की हेली (अंग्रेजीमे) आधिकारिक राज्य वेबसाइट
- गवर्नर निक्की हेली(अंग्रेजीमे)


text:
नवका- पुरनका लेख सर्च करु...
मिथिला बिन बिहार आ बिहार बिन देशक विकास संभव नहि- नीतीश
जेना बिहारक विकास बिना देशक विकास संभव नहि अछि, तेहिना मिथिलाक विकास बिना बिहारक विकास संभव नहि अछि। ई कहनाय छलन्हि बिहार के मुख्यमंत्री नीतीश कुमार जीक। नई दिल्ली के तालकटोरा इंडोर स्टेडियम मे अखिल भारतीय मिथिला संघक स्वर्ण जयंती कार्यक्रम मे
नीतीश कुमार जी कहलखिन्ह जे हम मिथिला क्षेत्र के विकास आओर एकर भाषा, कला, संस्कृति आओर समृद्ध इतिहासक प्रचार-प्रसार के हरसंभव कोशिश करब। ओ मां जानकी केर जन्मस्थली सीतामढ़ी जिलाक पुनौराधाम के विकसित करय के भरोस सेहो देलखिन्ह।
मुख्यमंत्री जीक इहो कहनाय छलन्हि जे दरभंगा आ पूर्णिया एयरपोर्ट के विस्तार क एहि ठाम सं जल्दीए हवाई सेवा शुरू कएल जाएत। एहि लेल टर्मिनल निर्माणक काज शुरू भ रहल अछि। हुनकर कहनाय छलन्हि जे पटना हवाई अड्डे पर बनि रहल नवका टर्मिनल के इंटीरियर मिथिला पेंटिंग सं सुशोभित रहत। नीतीश जीक भाषण के खास बात ई रहल जे करीब-करीब हुनकर पूरा भाषण मैथिली मे छल।
अखिल भारतीय मिथिला संघक एहि स्वर्ण जयंती कार्यक्रम मे पुरी पीठाधीश्वर शंकराचार्य श्री निश्चलानंद सरस्वती जी महाराज, केंद्रीय गृहमंत्री राजनाथ सिंह, लोकसभा अध्यक्ष सुमित्रा महाजन, राज्यसभा सांसद प्रभात झा, दरभंगा सं सांसद हुकुमदेव नारायण संग कइटा गणमान्य लोक मौजूद छलाह।
सांस्कृतिक कार्यक्रम मे उदित नारायण जी आओर कुंज बिहारी मिश्र जीक संग दोसर कलाकार के गीतनाद पर लोक सभ झूमैत रहलाह। खचाखच भर तालकटोरा स्टेडियम के अखिल भारतीय मिथिला संघक एहि स्वर्ण जयंती कार्यक्रम मे दिल्ली एनसीआर के संग कई दोसर राज्य सभ सं हजारों लोक सभ आएल छलाह। देखु फोटो-
नीतीश कुमार जी कहलखिन्ह जे हम मिथिला क्षेत्र के विकास आओर एकर भाषा, कला, संस्कृति आओर समृद्ध इतिहासक प्रचार-प्रसार के हरसंभव कोशिश करब। ओ मां जानकी केर जन्मस्थली सीतामढ़ी जिलाक पुनौराधाम के विकसित करय के भरोस सेहो देलखिन्ह।
मुख्यमंत्री जीक इहो कहनाय छलन्हि जे दरभंगा आ पूर्णिया एयरपोर्ट के विस्तार क एहि ठाम सं जल्दीए हवाई सेवा शुरू कएल जाएत। एहि लेल टर्मिनल निर्माणक काज शुरू भ रहल अछि। हुनकर कहनाय छलन्हि जे पटना हवाई अड्डे पर बनि रहल नवका टर्मिनल के इंटीरियर मिथिला पेंटिंग सं सुशोभित रहत। नीतीश जीक भाषण के खास बात ई रहल जे करीब-करीब हुनकर पूरा भाषण मैथिली मे छल।
अखिल भारतीय मिथिला संघक एहि स्वर्ण जयंती कार्यक्रम मे पुरी पीठाधीश्वर शंकराचार्य श्री निश्चलानंद सरस्वती जी महाराज, केंद्रीय गृहमंत्री राजनाथ सिंह, लोकसभा अध्यक्ष सुमित्रा महाजन, राज्यसभा सांसद प्रभात झा, दरभंगा सं सांसद हुकुमदेव नारायण संग कइटा गणमान्य लोक मौजूद छलाह।
सांस्कृतिक कार्यक्रम मे उदित नारायण जी आओर कुंज बिहारी मिश्र जीक संग दोसर कलाकार के गीतनाद पर लोक सभ झूमैत रहलाह। खचाखच भर तालकटोरा स्टेडियम के अखिल भारतीय मिथिला संघक एहि स्वर्ण जयंती कार्यक्रम मे दिल्ली एनसीआर के संग कई दोसर राज्य सभ सं हजारों लोक सभ आएल छलाह। देखु फोटो-
सदस्यता लें टिप्पणियाँ भेजें (Atom)


text:
विद्यालय
विद्यालय ओ स्थल होयत अछि जतए शिक्षा प्रदान आ ग्रहण कएल जाएत अछि। विद्यालय अनेको तरहक होयत अछि। पहिल ओ विद्यालय जाहि मे शिक्षा आरम्भ कैल जायत अछि ओ प्राथमिक विद्यालय होयत अछि। जाहि में कक्षा नर्सरी सँ पांच तक पढाओल जायत अछि। दोसर मध्य विद्यालय होयत अछि। जाहि में कक्षा एकसँ कक्षा आठ तक पढाओल जायत अछि। तेसर- जाहि में कक्षा दश तक पढ़ाओल जायत अछी ओहि विद्यालय के उच्च विद्यालय कहल जायत अछि। चारिम- जाहि में स्नातक धरि पढाओल जायत अछि ताहि विद्यालय के माहा विद्यालय कहल जायत अछि। आ पाँचम विश्वविद्यालय होयत अछि। जाहि में अनेकों विषय अनेको भाषा मे पढाओल जायत अछि। जेना-गणित,विज्ञान,ईतिहास,भूगोल आंग्ल भाषा(अंग्रेजी), जापानी,फ्रेंच इत्यादि


text:
पटना । अनुसूचित जाति-जनजाति कल्याण विभाग आ मानव संसाधन विभाग क साझेदारी स संचालित ‘उत्थान केंद्रÓ क पहल बेहतर नतीजा तक पहुंचल अछि। एहि केन्द्र मे महादलित क बच्चा ‘क, ख, गÓ सीख रहल अछि। जिम्मेदारी टोला सेवक पर अछि। योजना मे एकटा कठिनाई इ अछि जे गाम मे पढ़ौनिहार भेटि नहि रहल अछि। ओना सरकार गाम क बंदिश खत्म करि देलक अछि आब पास-पड़ोस क गामक महादलित कए सेहो बतौर टोला सेवक नियुक्त करबा छूट द देल गेल अछि। जानकारी क मुताबिक एखन धरि सात हजार टोला (पैघ गाम क एकटा हिस्सा) मे एहन सेवक क नियुक्ति भ चुकल अछि। बहाली सर्व शिक्षा अभियान क तहत जारी अछि। विभागीय मंत्री जीतन राम मांझी क अनुसार ‘उत्थान केंद्रÓ क पहल रंग लाबि रहल अछि। बहाली मे महिला कए प्राथमिकता देल गेल अछि एकरो सकारात्मक प्रभाव सामने आयल अछि। महादलित बस्ती क स्कूल मे नामांकन दर मे भेल अप्रत्याशित वृद्धि क आंकड़ा मानव संसाधन विभाग कए मदद स जुटाउल जा रहल अछि। मांझी कहलथि जे बांतर, बाउरी, भुइंया, घासी सन अनेक महादलित जाति मे साक्षरता दर काफी कम अछि। एहन मेे उत्थान केंद्र क माध्यम स साक्षरता क रेस मे पिछड़ल इ जाति सब मुख्यधारा मे जुडि़ रहल अछि।
महादलित क साक्षरता दर
बांतर : 18.6
मुसहर : 9.0
डोम : 16.2
चोपाल : 22.6
भूइंया : 13.3
धोबी : 43.9
दूसाध : 33.0
पासी: 40.6
(आंकड़ा प्रतिशत मे, 2001 क गणना क अनुसार)


text:
ज्ञानेश्वर
बिहार क ब्यूरोक्रेसी मे आईएएस सुधीर कुमार (सुधीर जैन) क छवि ‘स्टारडम’ अधिकारी क बनैत जा रहल अछि। केन्द्रीय प्रतिनियुक्ति स लौटलाक बाद पिछला किछु मास स श्री कुमार वाणिज्य कर विभाग क प्रधान सचिव क पद पर तैनात छथि। एहि किछु मास मे ओ जे काज केलथि अछि ओ बिहार लेल कोनो चमत्कार स कम नहि। हुनक प्रयास स कर-चोर सबहक बेचैनी बढि रहल अछि आओर बिहार क झोडी मे टका भरैत जा रहल अछि ।
एहि मे कोनो दू राय नहि जे बिहार क वाणिज्य कर विभाग सर्वाधिक भ्रष्ट विभाग मे स एक छल। एकर अधिकारी क दौलत आंकब मुश्किल छल। ओना त 1982क बैच क आईएएस अधिकारी सुधीर कुमार कए तकबाक श्रेय त राजद प्रमुख लालू प्रसाद कए जाइत अछि, मुदा ओ कोनो माहौल कए अपना अनुसार ढालबा मे माहिर छथि। लालूक राजपाट मे ओ सबस पहिने वाणिज्य कर आयुक्त बनाउल गेलाह । तखने स ओ राजस्व उगाही क नव रिकार्ड बनेबा मे माहिर भ गेलाह। इ ओ काल छल जखन झारखंड बनलाक बाद कहल जाइत छल जे बिहार लग किछु नहि बचल अछि। मुदा किछु साल क कार्यकाल मे सुधीर अखंड बिहार स बेसी कर-वसूली क सब कए चौंका देने छलाह।
सुधीर कुमार क एहि कार्यक्षमता स प्रभावित भ लालू प्रसाद केन्द्र मे रेल मंत्री बनला पर हुनका अपना संग दिल्ली ल गेलाह। बिहार मे फेल भेलाक तमगा लेनिहार लालू देशक सफलतम रेल मंत्री भेलाह। जानकार क कहब अछि जे एकर क्रेडिट त सुधीर कुमार क खाता मे दर्ज होइत अछि। लालू प्रसाद केवल एतबा केलथि जे ओ अपन एहि अधिकारी पर पूरा भरोस केलथि आ काज मे कोनो प्रकारक बाधक नहि भेलाह।
सुधीर क कार्यशैली एहन अछि जे बिहारक विकास करबा मे लागल नीतीश कुमार सेहो हुनका प्रभावित रहबा स बचि नहि सकलाह। शायद यैह कारण रहल जे फरवरी मे ओ जहिना केन्द्रीय प्रतिनियुक्ति स लौटलाह, वाणिज्य कर विभाग क कमान हुनका सौंप देलथि। जिम्मेवारी लेलाक बाद दिल्ली स्कूल आफ इकानामिक्स क छात्र रहल सुधीर कुमार विभाग क कार्यप्रणाली कए गंभीरता स जांच केलथि एहि दौरान हुनक माथा ठनकल। हुनका साफ देखायल जे विभाग मे केवल मलाईखोरी भ रहल अछि, विभाग आओर खजाना क चिंता शायद ककरो नहि अछि। राज्यक कारोबार जेतबा बढल अछि ओहि अनुपात मे कर-वसूली कतहु नहि देखा रहल छल । हां, अधिकारी जरुर धनी होइत जा रहल छलाह। बोर्डर पर लागल चेक-पोस्ट पर निजी वसूली क कईटा तरीका काज करि रहल अछि।
पूरा मामला कए तह तक गेलाक बाद ओ अपन तेवर मे काज करब शुरू केलथि। बहुत गोटे कए हुनक इ तेवर नहि नीक लागल, मुदा हुनका एकर कोनो चिंता नहि छल। दोसर प्रदेश मे कर-वंचना रोकबा लेल आजमाउल तौर-तरीका पर कार्य करब ओ प्रारंभ केलथि। सनलाइट साबुन स बाबु क कपडा पर लागल मैल कए धोबाक काज आसान नहि छल। कात मे बैसल ईमानदार हाकिम कए बिना पैरवी कए महत्वपूर्ण पोस्टिंग देल जाए लागल।
जे रिफार्म चमत्कार देखेलक, ओ परमिट क पुरानी व्यवस्था क समाप्ति छल। सब किछु आन लाइन करि देल गेल। बिहार चैंबर आफ कामर्स कए भरोस मे लेल गेल। नव व्यवस्था मे बगैर यूनिक कोड कए बिहार मे इंट्री संभव नहि रहल। दोसर प्रदेश स बिहार लेल माल रवाना होइत काज पहिने विभाग कए पूरा जानकारी आन लाइन देल जा रहल अछि। फेर एकटा यूनिक कोड प्राप्त होइत अछि,जेकर आधार पर चेक-पोस्ट क कार्यवाही पूरा कैल जाइत अछि । धर-पकड़ लेल गश्ती सेहो काफी बढ़ा देल गेल अछि। मानल जा रहल अछि जे पिछला दू-चारि मास मे विभाग क वसूली कई सौ करोड़ टका कए पार क चुकल अछि ।
आजुक क तारीख मे पूरा व्यापारिक जगत मे केवल सुधीर कुमार क चर्चा भ रहल अछि। ओना इ चर्च क बीच हुनकर सख्ती स परेशान कर-चोर क सिंडिकेट विभाग स हुनका हटेबा लेल कोनो प्रयास नहि छोडने अछि। किछु नेता कए सेहो ओ रास नहि आबि रहल छथि,मुदा कहल जाइत अछि जे राज्य मे भरि रहल खजाना देख स्वयं नीतीश कुमार प्रसन्न भाव मे छथि। ओना ओ एहि अधिकारी क गिनती बेहतर पोस्टिंग मांगनिहार अधिकारी मे नहि अछि। ओ किछु करबा लेल आठ-दस मास क कार्यकाल कए काफी मानैत छथि ।
ओना किछु व्यापारी इ शिकायत जरुर अछि जे सुधीर कुमार जे करिश्मा करबा मे लागल छथि ओहि जेज विभाग क इन्फ्रास्ट्रक्चर नहि अछि। व्यापारी दिन भरि कंप्यूटर मे जूझैत रहैत छथि, मुदा सर्वर आ सिस्टम ठीक स सपोर्ट नहि करैत अछि। ओना हिनकर इ पीड़ा वाजिब अछि जे जतए विभाग एक दिस देरी स टैक्स जमा करबा पर दंड लगबैत अछि ओतहि वैट कए रिइंबसर्मेंट मे भ रहल देरी क चिंता ककरो नहि अछि। एहि देरी लेल सेहो ब्याज क प्रावधान कैल जेबाक चाही। कड़ाई सब लेल हेबाक चाही ढीठ अफसर क जमात कए नव ट्रेंड कए सेहो नोटिस लेबाक जरुरत अछि। ओ कारि सौदा भले कम करि देलथि अछि मुदा सख्ती क हवाला द कए दाम बढ़ाकए अपन नुकसान क भरपाई क लेलथि अछि । हिनका सब कए कोना रोकल जाइत अछि,इ त समय कहत। ओना विभाग क बदलल तेवर स साफ-सुथरा धंधा करनिहार लोक जरूर राहत क सांस लेलक अछि आ बिहार क खजाना मे जबर्दस्त बढोतरी भेल अछि। बिहार कए आओर की चाही
maithili news, mithila news, bihar news, latest bihar news, latest mithila news, latest maithili news, maithili newspaper


text:
दोलखा जिला
दोलखा नेपालक मध्यमाञ्चल विकास क्षेत्र अन्तर्गत जनकपुर अञ्चलक उत्तरदिशामे अवस्थित एक पहाडी जिला छी । ई जिला नेपालक मानचित्रमा २७० २८" उत्तरसँ २८० ००" उत्तरी अक्षांश र ८५० ५०" पूर्वसँ ८६० ३२" पूर्वी देशान्तरसँ फैलल अछि। कूल २१९१ वर्ग कि.मी. क्षेत्रफल भेल ई जिलाक पूर्वमे सोलुखुम्बु आ रामेछाप जिला, पश्चिममे सिन्धुपाल्चोक जिला, उत्तरमे चीनक स्वशासित क्षेत्र तिब्बत आ दक्षिणमे रामेछाप जिला पडैत अछि। नेपालक राजधानी काठमाडौंसँ १३३ कि. मी. पूर्वमे पडैवाला ई जिलाक सदरमुकाम चरिकोट छी । समुद्र सतहसँ ७६२ मी. (सितली) उचाइसँ ७१३४ (गौरीशंकर) धरिक उचाईमे रहल ई जिलाक गौरीशंकर हिमालक आधार मानि नेपालक प्रमाणिक समय निर्धारण कएल गेल अछि।
२००७ साल पूर्व आ पश्चात २०१८ सालधरि सेहो पूर्व २ नं. गोश्वराक प्रशासनिक ईकाइक रूपमे रहल दोलखाक २०१८ सालसँ मात्र अलग जिलाक रूपमे अस्तित्वमे आएबतो सेहो २०२४ सालसँ मात्र अदालत, मालपोत, प्रहरी, हुलाक, स्वास्थ्य जेहन जिला स्तरीय कार्यालयसभ स्थापना होमए लगल अछि। ऐतिहासिक स्थल दोलखाक नामसँ नामाकरण कएल गेल ई जिलाक किछ स्थानसभमे किराँत वा लिच्छवीकालसँ ही बस्ती बसल गेल अनुमान अछि।
जिलाक नामाकरण[सम्पादन करी]
प्राचीन समयमे मुगलसभक अत्याचारमे पडि भारतवर्षसँ भागि आएल एक जोगी गौरीशंकर हिमालक काखमे एकटा गुफा भितर कोई नै देखे जका तपस्या करै लगल। हुनकर तपस्यासँ खुस भऽ भगवान शिवजी ओ जोगीक वरदान देलक। शिवजीक वरदान पावि खुस भऽ जोगी एकबेर सभदिशा चक्कर लगाक आवै छी कहिक चलि गेल। ओ जतय घुमैत छल बादमे ओही ठाममे पहुँचैत् छल। एवं रीतसँ दुई लाख बेर चक्कर लगाएतो कतौ नै पुग्ऽ सकल कहिक पहिने स्वयम् जतय तपस्या केनए छल ओही गुफामे आवि बसोवास करै लगल। एना दुई लाख बेर घुमएतो सेहो ओही स्थानमे आवि गेलासँ ओ स्थानक दो+लाखसँ अपभ्रंस होएत दोलखा नाम रहल जनश्रुति पवैत अछि।
वि.सं. सातम् शताब्दीमे भारतक बिहार लगायत उत्तरी क्षेत्रक तिब्बतसंगक व्यापार दोलखाक रास्तासँ होएत छल । ई मार्ग खुलाक दोलखाक "वनगढ"क रूपमे विकसित कएल गेल। उक्त वनगढमे काठमाडौं उपत्यकासँ ७०० नेवार परिवार बोलाक ओही ठाममे बसावल गेल। कहल जाइत अछि, ओ समय ई वनगढक कुथरे अधिकरणसँ वार्षिक २ लाख प्राप्त होएत छल आ एकर नाम दुईलाखा रहि गलाक बाद दोलाखा होएत दोलखा रहैल पहुँचल कहिक भनाई सेहो अछि। कुथुरे अड्डा संभवत हालक नागदह नजदीकक कुर्थेवेसी वा कुथलीमे रहल छल। कुथुरे अर्थात् लिच्छविकालमे कर उठावेवाला अड्डाक नाम छल।
तिब्बती भाषा अनुसार "दो" कऽ अर्थ पत्थर आ "ल" कऽ अर्थ मन्दिर आ "खा" कऽ अर्थ घर भेलासँ ई जिलामे प्रशस्त मात्रामे पत्थरसँ बनाएल मन्दिर आ घरसभ भेलासँ दोलखा नामाकरण भेल अछि कहिक सेहो कहनाई अछि।
जिलाक इतिहास[सम्पादन करी]
जिलाक सिमाना[सम्पादन करी]
भौगोलिक अवस्थिति[सम्पादन करी]
धार्मिक तथा पर्यटकीय स्थलसभ[सम्पादन करी]
दोलखा भिमसेन[सम्पादन करी]
कालिन्चोक भगवती[सम्पादन करी]
शैलुङ्गेश्वर महादेव[सम्पादन करी]
टसी गुम्बा[सम्पादन करी]
देउलाङ्गेश्वर महादेव[सम्पादन करी]
रोलवालिङ्ग उपत्यका[सम्पादन करी]
च्छोरोल्पा हिमताल[सम्पादन करी]
गौरीशंकर हिमाल[सम्पादन करी]
वेदिङ्ग गाम[सम्पादन करी]
जिरी उपत्यका[सम्पादन करी]
जटापोखरी[सम्पादन करी]
बहुला पोखरी[सम्पादन करी]
दोलखाक तथ्यांकीय परिचय[सम्पादन करी]
भौगोलिक बनावट[सम्पादन करी]
भौगोलिक उपयोगक स्थिति[सम्पादन करी]
राजनैतिक विभाजन[सम्पादन करी]
जनसंख्या[सम्पादन करी]
दोलखा बजार[सम्पादन करी]
दोलखा नेपाल भाषा[सम्पादन करी]
प्रसिद्ध ठामसभ[सम्पादन करी]
जिला स्तरीय कार्यालयसभ[सम्पादन करी]
दोलखाक प्रसिद्ध जात्रासभ[सम्पादन करी]
दोलखा जिलाक पहिल इन्टरनेट पत्रिकासभ[सम्पादन करी]
जिलागत निर्वाचन क्षेत्र अन्तर्गत दोलखा जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत दोलखा जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.
बाह्य जडीसभ[सम्पादन करी]